Telomero - Wikipedia, entziklopedia askea.\nTelomeroa (grezieratik telos "amaiera" eta meros "atala") kromosomen muturretan dagoen egitura bat da, DNAren sekuentzia errepikakorrez osatua. Telomeroak eukarioten kromosometan besterik ez daude, bizidun prokarioten kromosomek muturrak ez baitituzte (haien kromosoma zirkularra da)\nTelomeroen kokapena kromosoman eta haien amaierako zatiaren handitzea.\nEgitura hauek funtsezko zeregina burutzen dute informazio genetikoaren galera gerta ez dadin kromosomaren erreplikazioan.\nZelula zatitu ahala telomeroen luzera gutxitzen da. Aitzitik, telomerasa izeneko entzimari esker, telomeroen elongazioa burutzen da, eta modu horretan telomeroen egitura mantentzen da. Oreka horretan datza zelularen bideragarritasuna: telomerasak zuzen funtzionatzen ez duenean, zatiketa zelularrek telomeroen luzera etengabe gutxitzen dute, harik eta gutxieneko luzera batera iritsi arte (hau gertatzen denean, mitosia edo zelularen zatiketa gelditu egiten da, ehunak ez dira birsortzen eta zelulen zahartze prozesua areagotu eta azkartzen da); aitzitik, telomerasa oso aktiboa dagoenean, zelulak azkarregi zatitzen dira eta tumore gaiztoak ager daitezke.\nHorrenbestez, kromosomen telomeroek zer ikusi handia dute zelula eta organismoaren zahartze prozesuekin eta hainbat minbizi moten agerpenekin. Hori kontuan hartuta, hainbat laborategik telomeroen azterketa egiten dute (haien luzera eta egitura),adin biologiko zehazte aldera.\nGizakiarengan telomeroek DNAren sekuentzia errepikorrak dituzte, batez ere 6 nukleotido honena: TTAGGG. Sekuentzia hori oso ohikoa da giza telomeroetan.\nAzken aldaketa 15 abendua 2019(e)an, 20:11(e)tan\nOrriaren azken aldaketa: 15 abendua 2019, 20:11.


kritiken hemeroteka » Ahots galduaren bila\n« Zalantzaz | Basarri lekuko »\nBeltzuria / Ixiar Rozas / Pamiela, 2014\nAhots galduaren bila Ibon Egaña / Deia, 2014-11-29\nBadira liburuak sormenlana ez ezik haren gaineko gogoeta ere badakartenak. Nekeza da halakoetan kritika batek zer gehitu dezakeen asmatzea, eta sarritan idazleak egindako proposamen estetikoaren gaineko gogoeta bere hitzez esatea baizik ez zaio geratzen kritikariari. Egina dago oharra.\nSailkatzen zaila da Rozasen lan berria. Saiakeraren eta narrazioaren arteko liburu hibridoa da, baina genero bataren zein bestearen eskakizunei ihes egiten diena. “Ahotsaren espazio politikoaren gaineko inguruko gogoeta da, horretarako bizitza istorio batzuk zeharkatzen dituelarik”; hala definitzen da liburua kontrazalean, eta akaso horixe da eman litekeen definizio zehatzena, liburua irakurritakoan baino ulertzen ez dena.\nAtal solte eta ia beregainez osatutako liburuari abiapuntua entzundako ahotsek ematen diote: beltzuria dioen 67 urteko emakumearenak eta, bereziki Franzisko Elizalde Zelaieta, Xamuio zenarenak, Rozasen aitonarenak. Etxalartarra, bertsolaria, Marokoko gerran ibilitako gizona, haren ahotsaren bilaketa da liburuaren hari finetakoa. Beltzuria ez da, baina, Xamuioren biografia bat, ez eta biografiaren bertsio nobelatua ere, haren bizitzaren oihartzunak presente dauden arren. Rozasek, izan ere, harantzago joan eta narrazioaren izaera eta bereziki kontakizunaren denboraren kontzepzioa jarri ditu ezbaian. Ez du gertaeren kate bat eskaintzen, ez kausa-ondorio hurrenkerarik ere; aitzitik, hedatzen diren orainaldien segida bat osatu du egileak. Ausazkotasunari, zoriari utzi dio lekua, eta inguratuz joan zaizkion ahots, objektu eta elementuak jaso eta haiez hausnartuz osatu ditu bizi-istorioak. Hein batean narrazio-testu bat irakurtzen baino, eszenan gertatzen diren uneen katea baten lekuko izaten ari delako irudipena du irakurleak, eta horixe du Rozasen lanak alderik interesgarrienetakoa. Paradoxikoa dirudien arren, narrazioari ia uko eginda bizi-istorio batzuk jasotzen asmatu izana.\nBizi-istorio horiek, baina, hein batean aitzakia dira Rozasen lanean, testu nagusian zehar zein oin-ohar ugari eta mamitsuetan barrena hedatzen doazen gogoetak irekitzeko. Idazketari eta irakurketari buruzkoak dira gogoetetako zenbait, testu erabat autoerreflexiboa baita Beltzuria, bere izaeraz etengabe galdetzen duena. Edonola ere, ahotsa da gogoeta gehienen puntu komuna, haren alderdi askotarikoetan: poetikoki hausnartzen da ahotsaz, baina baita filosofiatik, antropologiatik eta estetikatik ere. Galdutako ahotsaren bilaketa, era berean, memoriaz hausnartzeko bidea ere bada. Liburu erabat hipertestuala da emaitza, egile andanaren ahotsen oihartzunez osatutako testu sakona, habe fin baina sendoek eutsitako arkitektura ongi eraikiak sostengatua.\nTestuaren autoerreferentzialtasuna tarteka gehiegizkoa egin zaidan arren eta inoiz handia idatzitakoaren eta hortik iradoki nahi denaren arteko tartea, liburu bakana iruditu zait Rozasena, hari eta galdera ugari zabaltzen dituena, baita literaturaren beraren izaeraz ere.


ILUSTRAZIOA | Museo Amigos Laguardia\nBiasteriren Adiskideen Elkartearen museoko 2. eta 3. ARETOEN ARTEAN, kolore urdinean eta arrosa-lilan, ILUSTRAZIOA izeneko garai historikoa dago:\nXVII ETA XVIII. mendeen artean, Europan (Frantzia eta Ingalaterra) ILUSTRAZIOA sortu zen.\nIlustrazioko pentsaeran Arrazoia zen gizakiaren talentu goren eta bereizgarriena, ezberdin egiten duen ezaugarri nagusia. Berpizkundeak gizakiarengan zuen fedeak arrazionaltasunak ezjakintasunari eta tiraniari aurre egin eta mundu hobe bat egiten saia zitezkeela sinestera eraman zuen garaiko jendea. Arrazoia bizitzako eta ezagutzako arlo guztiei aplikatzen zitzaien. Hala sortu zen ikuspegi zientifikoa, eta politikan, Rousseauk “Kontratu Soziala” idatzi zuen. Honek dioenez, jende guztiak onartzen du Arrazoiaren agintea, haren menpe denok lege beraren baitan gorputz politiko eta sozial berean elkartu eta herritar bakoitza besteekin adostasunean bizitzeko. Erregeren agintea baliorik eta zeregin bateratzailerik gabe geratzen zen hala, eta monarkia baztertuta sortu zen jendarte berri hark Errepublika zuen izena.\nMugimendu filosofiko honekin batean eta etengabe, gizarte aldaketa handiak gertatu ziren mugimendua nahasi eta haren garapena eta amaiera ere kolokan jartzen zituztenak: feudalismoaren funtsa zen pribilegioetan oinarritutako jendarte zaharra ahultzen joan zen eta, aldi berean, burgesia bere buruaren kontzientzia hartu eta gizarte maila gisa nabarmendu zen.\n1789an Frantziako Iraultzak, zeinetan herria armatan altxatu baitzen Erregeren botere absolutista eta tiranizatzailearen aurka, absolutismo monarkikoaren behin betiko amaiera adierazi zuen. Iraultza itzel hartan eskuratutako lorpen sozialak zabaldu egin ziren (Gizakiaren eta Herritarraren Giza Eskubideen Adierazpena), eta Rousseauren Kontratu Sozialetik sortu zinen lehenbiziko Konstituzioak (Frantzia eta AEB). Horrek jende xehea indar politiko nagusi izatera eraman ez bazuen ere, zilegitasunaren diskurtsoaren hasiera izan zen eta horretan oinarrituko ziren ideal demokratiko modernoa eta boto emate unibertsala.\nErregeak kenduta, nobleziak pribilegioak eta boterea galdu zituen Burgesiaren mesedetan. Honek gobernua lortuko zuen XIX. mendeko hurrenez hurrengo Iraultza Liberaletan (1820, 1830, 1848).


Ocio | Vive nuevas experiencias en compañía | Avifes\nondo pasatzeko denbora\nZaletasunak partekatu, lagunekin leku berriak ezagutu, esperientzia berriak bizi, gehien gustuko duzuna aukeratu, jende berria ezagutu eta lagun berriak egin nahi badituzu, gure Aisialdi Zerbitzua ezagutu behar duzu!\nIzan ere AVIFESen helburua zure aisialdiaz ahalik eta gehien gozatzea da. Hori dela eta, komentatzen zoaztena abiapuntu hartuta, urtean zehar ekintza desberdin ugari antolatzen ditugu. Ez gara 5, ez gara 10, gaixotasun mentala duten 250 pertsona baino gehiago gara, zinemara joaten gara, museoak bisitatzen ditugu, On Kixoteren ibilbidean zehar bidaiatzen dugu, Levanteko eta Andaluziako hondartzetan beltzatzen gara… eta gastronomia onataz gozatzeko txangoak egiten ditugu.\nBizkaiko Foru Aldundiaren Gizarte Ekintza Sailaren laguntza dugu.\nGoza ezazu zure aisialdiaz!\nZer esanahi du aisialdiak gaixotasun mentala duten pertsonen bizitzan? Zer jarduera egiten dituzte gehien? Haien lehentasunei erantzuten ari gara?\nAzterlan honek galdera horiei eta beste askori erantzungo die, gaixotasun mentala duten pertsonen aisialdiko eskaera, oztopo eta lehentasunetan sakonduz eta etorkizuna asmatuz.\nAzterketa honetatik ateratako emaitzak eta ondorioak zehatzago ezagutu nahi dituzu?\nKontsultatu gure ikerketa!\n** Eusko Jaurlaritzako Berdintasun, Justizia eta Gizarte politiketako Sailaren laguntzarekin\n“AISIA ETA OSASUN MENTALA: ETORKIZUNA PROIEKTATUZ” AZTERLANA\nTopagune bat aurkituko duzu eta bertan aukerazko hainbat ekintzataz gozatu ahalko duzu (zinema, antzerkia, bolera, erakusketak, etab.).\nHileroko igalde batean, txangoan joango gara, egun erdiko edo egun osoko ihesaldia izateko aukera eskaintzen dizugu, gure inguruko turismo- eta kulturaz-erakarrita senti zaitezen.\nAsteburuetan bidaiatzera eta leku berriak ezagutuz gozatzera animatzen bazara, gure asteburuko irteerak izugarri gustatuko zaizkizu. Eguneroko errutinatik deskonektatu ahal izango duzu, eta lagun banaezin bihurtuko diren beste pertsona batzuk ere ezagutu ahal izango dituzu.\nEguraldi ona iristearekin batera, abian jartzen gara oporrekin! Maiatza eta urria bitartean, egun gehiago eta urrutiago bidaiatzeko aukera eskaintzen dizugu. Esperientzia zirraragarriak biziko dituzu, eta historia eta naturgune harrigarriak dituzten herri eta hiriak ezagutuko dituzu. Maleta prestatuko al duzu?\nBehar duzunean, zure aisialdia planifikatzen eta garatzen lagunduko dizugu.\nLeku, jarduera eta zaletasun berriak aurkitzen eta lagun berriak ezagutzen lagunduko dugu.\nZure gustuekin bat datozen aisialdiko jarduerak (kulturalak, artistikoak, aisialdikoak, turistikoak…) hautatzeko aukera ematen dugu.\nDirua parte hartzeko oztopo bat izan ez dadin, diru kantitate oso murriztu bat eskatzen dugu, Bizkaiko Foru Aldundiko Gizarte Ekintza Sailaren laguntzari esker.\nEz izan zalantzarik, deitu iezaguzu 944456256 telefono zenbakira edo bidal iezaguzu email bat [email protected]era, edo bete ondorengo formularioa eta guztiaren berri emango dizugu xehetasun osoz. Bete beharreko baldintzetako batuk aurreratzen dizkizugu:\nGaixotasun mentalaren diagnostikoa izatea, ez du axola zein den, hemen gaude laguntzeko. Zure Osasun Mentaleko Zentroaren txostena eskatuko dizugu.\nGure AVIFES erakundeko bazkide izatea\nAVIFESen bazkidea izatea (urtean 55€ soilik dira, eta beste hainbat ekintzetan parte hartu ahalko duzu) eta aisialdiko urteko kuota ordaintzea (40€). Dirua ez dadila oztopo bat izan, zailtasun ekonomikoak izanez gero, beka bat eskuratzeko aukera izango duzu.\nInformazio gehiagoren berri izan nahi duzu? Zure aisiaz gozatu nahi duzu eta lagun berriak egin nahi dituzu?\nAisia, hala nola hezkuntza, lana…, oinarrizko giza eskubidea da, hezkuntza, lana… bezalaxe eta ez da inor honetaz pribatua izan behar.\nAisia da edozein pertsonaren bizi kalitatearen funtsezko osagaietako bat, eta eragin handia du gogobetetasunaren, ongizatearen eta garapen pertsonalaren pertzepzio subjektiboan.\nAisiak gai izan behar du pertsonak eta komunitateak ahalduntzeko askatasunez aukeratutako, bizipen positibo eta egokien bidez.


Semalt adituek azaltzen du nola zure ordenagailua Botnetsetik babestea\nNik Chaykovskiy-k Semalt Bezeroaren Arrakastaren Kudeatzaileak adierazi du spam mezu elektronikoak gauza arrunt bihurtu direla Interneteko erabiltzaile guztientzat. Interneteko erabiltzaile gehienak spam mezu ugari jasotzen dituzte egunero, normalean spam karpetan lortu ohi direnak. Egungo spam iragazkiei esker, erabiltzaileek spam mezuak ezabatu ditzakete. Zitekeenez, spam mezu elektroniko horien atzean jatorria eta motibazioa sor daitezke. Kasu gehienetan, mezu elektroniko hauek botnet etortzen dira. Botnets arakatzailearen segurtasunaren inguruko mehatxu txarrenak dira. Azkenean, FBIk Estatu Batuetan jakinarazi zuen 18 ordenagailu hackerek bigarren segundoko arriskua zutela.\nZer da Botnet bat?\nBotnet batek "zombie ordenagailu" asko ditu, erasotzaile baten kontrolpean daude, normalean jabearen oharrik gabe. Erasotzaile batek bot bat sortzen du eta ordenagailu pertsonal horiei bidaltzen die. Hemendik aurrera, C & C seinaleak komando eta kontrolatu ahal izango dituzte zerbitzari batetik. Malware hau kutsatutako ordenagailu batek jada ez du jabearen komandoen azpian jartzen. Erasotzaile batek DDoS erasotzea komertzialki exekuta dezake webgune jakin batean. Bot-ek botnet baten unitate funtzionala osatzen du. Aplikazio hau kodetzeaz gain, erasotzaile batek hat hat digital marketing biktimaren ordenagailuan instalatuta dagoela esan nahi du. Erabiltzen dituzten trikimailu batzuk bait dira eta iragarkiak aldatu egiten dira. Adibidez, jatorri maltzurren aplikazioen Facebooken kutsatutako fitxategiak izaten dituzte normalean. Beste kasu batzuetan, pertsona horiek spam mezuak bidaltzen dituzte. Posta elektroniko horietako batzuk honako hauek dira: Trojans, kutsatutako fitxategiak edo eranskinak. Biktimaren ordenagailuan malwarea instalatzean, erasotzaileak urruneko kokaleku batean bezero programa bat erabili behar du botoiei jarraibideak bidaltzeko. Botnets sare batek antzeko lan bat exekutatzen duten 20.000 independentek baino gehiagok izan ditzake. Ondorioz, erasotzaileak infekzioa komandoa eta kontrola (C & C) zerbitzaria bidaltzen du:\nC & C bot-erako: Metodo honek bot-en inguruko jarraibideak bidaltzen ditu eta zerbitzura zuzenean jasotzen ditu. Komunikazio eredu bertikala da.\nPeer to peer. Bot batek beste bot bat zuzenean komunikatu dezake. Honek argibideak bidaltzeko eta iritziak jasotzeko modu horizontala osatzen du. Metodo honetan, bot-maisuak botnet orokorra kontrolatu dezake.\nHibridoa: Taktika hau aurreko bi metodoen konbinazioa da\nBotnet arrakastatsua abiaraztean, erasotzaileak cyber-delituak egin ditzake, adibidez, zure datuak lapurtzea. Mezu elektronikoak eta pasahitzak bezalako informazio pertsonala bide hauetatik irten daiteke. Oro har, kreditu-txartelen lapurreta eta pasahitzen galerak botnet erasoen bidez gertatzen dira. Datu sentikorrak gordetzeko erabiltzaileak, esate baterako, saio-hasierako kredentzialak, finantza informazioa eta hacking-ak eraso egiten dituzten lineako ordainketa-informazioaren arriskua Source .


Publicado por yaiza en 7:25 No hay comentarios:\nel salto fastidiao!\nPublicado por yaiza en 6:14 No hay comentarios:\nPelikularen esanahia da:\nBizitza honetan denok daukagu zeregin garrantzitsu bat,eta bizitzan gauza txarrak daudela baina gauza onak baita ere eta horrekin bizi behar dugu beti zeren bizitzan ezin dira gauzak onak bakarrik gertatu.\nEdonor du bizitzan egiteko betebeharrak,ametzak ekiteko arrazoiak baita ere adibidez familia eta lagunak...\nPelikula aspergarria iruditu zait eta gainera ez zait batere gustatu pelikularen kolore grisa zeren oso zahara da eta pelikula oriek ez zaiskit batere gustatzen.\nGeorge Bailey eta bere familiaren bizitza kontatzen du ia pelikula osoan.\nMaryrekin ezkonduta dagoenan eta lau seme-alaba dituenean, arazo larri bat du diruarekin eta bere empresarekin.Orduan bera pentsatzen du bizitzea ez duela meresi. Momentu horretan bere aingerua agertezen da lagunbtzeko eta bagiarasteko bera oso garrantzitzua dela eta eta baita ere erakusten dio bera jaio ez balitz bezala mundua .Honek konturatzen da gendeari laguntza asko eman diola eta pertsona ona isan dela Orduan aingeruari eskerrak ematen dio eta bere familiraekin bueltatzen da.\nPublicado por yaiza en 1:47 No hay comentarios:\n- Nik uste dut inportanteenak zoriontzu izateko, pertsonalak dira, zeren zientfikoak ikasi egin behar dira.\n¿maitazuna euki behar da zoriontzuna izateko?\n¿bearreskoa da familia eukitzea?\n¿bikoteak bearreskoak dira?\n¿zer dago bizitza ostean?\n- Gure eguneroko lana da nire ustes. Bizi zentzua ere izan ahal da zer pentsatzen dugun bizitzari buruz.\nPublicado por yaiza en 6:56 No hay comentarios:\nKurtso honetan egiteko espero dudan gauza da gai gustiak gainditzea eta graduatua ateratzea,ez dakit ser ikasi nahi dudan emendik ateratzen naizenean,baina batxilergoa egingo dudala argi dut.nire lagunekin ondo pasatzea aurten baita ere espero dut eta arazorik ez izatea inorekin baina uzte dut hori ezineskoa dela.\nAURTEN ZAIATUKO NAIZ!\nPublicado por yaiza en 4:37 No hay comentarios:\n-Ba emakumei buruz itzegiten du eta horregaitik nire gustokoa da abestia.\n-Aukeratu dut zeren itzegiten duen gaia oso garrantzitzua da.\n-Ba historio honek kontatzen du emakume bati gertatzen zaiona bere bizitzan, bere senarra maltratatzen du eta bera ez nahi du utzi beldurra daukalako eta maite duelako\nemakumea etxea egiten du umeak zaintzen ditu...baina ori ez da nahikoa bere senarrarentzako eta beti umillatzen du, nahi duenean jotzen du eta nahi duenean\nirauntzen du eta abestia esaten dio emakume horria bizitza berri bat asi behar duela.\n-tristeak iruditzen zaiskit\n-bai importanteak dira,zeren balore oriek gertatzen dira eta ebitatu bearra dago\nABESTIA:FONDO FLAMENCO PRINCESA\nLETRA:sus mejillas dibujan color rojo sangre\nPublicado por yaiza en 2:37 No hay comentarios:\nArchivo del blog marzo 2010 (2) enero 2010 (1) noviembre 2009 (1) septiembre 2009 (1) junio 2009 (1) mayo 2009 (2) abril 2009 (3) marzo 2009 (1)


Bizitzari eta itxaropenari idatzi diote gazteek 2020ko Azkue Literatura sarietan – KULTUR SHAREA\n2020ko Resurreccion Maria Azkue Literatura sariak banatu dira gaur Euskaltzaindiaren Bilboko egoitzan. Akademiak berak eta BBK-k 1991etik antolatzen dituzten sari hauek idazle gazteak literatura mundura erakartzea dute helburu nagusi. Bi genero saritzen dira: narrazioa eta poesia. Genero bakoitzak bi maila ditu: A maila (10 eta 13 urte bitarteko gazteentzat); eta B maila (14 eta 17 urte bitartekoentzat).\nAurten, epaileek aitortu dute “ezuste handia” hartu dutela, parte-hartzaileen artean sumatu duten heldutasunak harrituta. A mailako epaileek, gainera, gaiak jorratzeko joera “positiboagoa” ikusi dute: “eskola-jazarpenak eta antzekoek atzera egin, eta esan daiteke bizitza, itxaropena, etorkizuna… nagusitu direla eskuartean erabili ditugun idatzietan”. Gazteek “hausnarketa-maila” handia erakutsi dutela gaineratu dute.\nB mailan ere antzerako zerbait gertatu dela nabarmendu dute, “bizitza kontatzeko grina” sumatu dute epaileek idazle gazteengan: “Bizirik daudela oihukatu dute, isil bezain ozen”. Ildo horretan, gailendutako lanak “taupada idatziak” direla adierazi dute epaileek, idazle gazteak ahalegindu direlako “kontatzen, esaten, aldarrikatzen, aitortzen, oihukatzen…”\nLehen saria: Argi izpiak. Egilea: Maria Illarramendi (Urola Ikastola, Azpeitia – Gipuzkoa).\nBigarren saria: Abandonatutako estazioaren kondaira. Egilea: Elene Aizpurua (Iraurgi Ikastetxea, Azpeitia – Gipuzkoa).\nHirugarren saria: Kolore dantza. Egilea: Maren Herrera (Haurtzaro Ikastola, Oiartzun – Gipuzkoa).\nAipamen berezia: Ez naiz hiltzearen beldur. Egilea: Irati Zuntzunegi (Seber Altube Ikastola, Gernika – Bizkaia).\nLehen saria: Insomnio gauak. Egilea: Irati Hierro (Urola Ikastola, Azpeitia – Gipuzkoa)\nBigarren saria: Egilea: Amaia Zabala (Seber Altube, Gernika – Bizkaia).\nHirugarren saria: Egilea: Ane Mugica (Haurtzaro Ikastola, Oiartzun – Gipuzkoa).\nLehen saria: Talde-lanak ekarritako galdera. Egilea: Iker Niño (Udarregi Ikastola, Usurbil – Gipuzkoa).\nBigarren saria: Elena Barrutia. Egilea: Lutxi Iribarren (Bernat Etxepare Lizeoa, Baiona – Lapurdi).\nHirugarren saria: Zapatatxo zuriak. Egilea: Irene Garcia (Lauro Ikastola, Loiu – Bizkaia)\nLehen saria: Munduari azaleratu. Egilea: Uxue Armental (Pasaia-Lezo Lizeoa, Pasai Donibane – Gipuzkoa).\nHirugarren saria: Gefangen. Egilea: Ander Segarra (Lauro Ikastola, Loiu – Bizkaia).


Iritsiera Gunea |Bilboko Aireportua | Aena\nEuskara Frantsesa Espainiera Ingelera\nKategoriak eta terminalak\nInicio Bilbo Aireportuko zerbitzuak Mailak Iritsiera-gunea\nBilboko Aireportuko zerbitzuak\nHemen aurkituko dituzu aireportuko zerbitzu guztiak\nBidaia-agentziak eta touroperadoreak\nInformazioa eta topaguneak\nBeste hainbat zerbitzu\nBidaia-agentziak eta touroperadoreak Kutxazain automatikoak Posta Devolución de IVA Ekipajeak Familiak Informazioa eta topaguneak Beste hainbat zerbitzu MMP Segurtasuna Zerbitzu medikoa Lana Iritsiera-gunea Irteera-gunea\nPasaporte-kontrola Ekipajeen bilketa Aduana\nHegazkinetik jaistean, jarraitu jarraibideak pasaporte kontrola igarotzeko (beharrezkoa bada) eta ekipajeak jasotzeko gunera eta aduanara joateko.\nLehorreratu ondoren, zure hegaldia Schengen eremukoa ez den herrialde batetik badator, pasaporteen kontrola pasatu beharko duzu.\nEkipajeak jasotzeko aretoan zaudenean, ekipajea jatorrian fakturatu baduzu, begiratu pantailetan zure hegaldiari esleitutako zinta zenbakia. Aireportuak ekipajeak jasotzeko bi gela ditu, bata EBko hegaldietarako eta beste EBtik kanpoko hegaldietarako.\nEkipajea galdu bazaizu edo hondatu egin bada, zoaz konpainiaren erregistratze-mahaira edo handling agentearengana.\nAireportuko aduana zerbitzua erkidegoz kanpoko iritsiera eremuan dago (telefonoa: 944 710 601).\nEuropako Batasuneko kide ez den herrialde batetik bazatoz, zure ekipajean garraiatzen dituzun ondasunak deklaratu eta aireportuko aduana kontrolgunetik pasa behar duzun baloratu beharko duzu. Hona hemen aitortu beharreko zenbait produktu: elikagaiak, balio handiko ekipo elektronikoak, 10.000 eurotik gorako dirua, etab. Zalantzarik izanez gero, aduanetako kontrolean bertan kontsultatzea da aukerarik onena.\nTratamenduaren arduradun gisa, Aena S.M.E., S.A.-k bere harremanetarako datuak (telefono mugikorra eta IP helbidea) tratatuko ditu, gure txataren erabileran zure nortasuna egiaztatzeko eta zerbitzu hobea emateko, gure interes legitimoetan oinarrituta. Era berean, elkarrizketaren edukiari eutsiko diogu, gure interes legitimoetan oinarrituta, aireportu-segurtasuna eta AENAren interesak bermatzeko, zilegi ez den edozein jardueraren aurrean. Datu pertsonalak hilabetez gordeko dira eta, hala badagokio, Estatuko Segurtasun Indar eta Kidegoei lagako zaizkie. Ez da aurreikusten datuen nazioarteko transferentziarik egitea. Datuak eskuratzeko, zuzentzeko, ezabatzeko, mugatzeko, aurka egiteko eta eramateko eskubideak erabili nahi izanez gero, jarri harremanetan helbide elektroniko honekin: ocpd@aena.es, gure zerbitzu telematikoen atariaren bidez edo helbide honetara idatzita: Peonías, 12 28042 (Madril). Datuak babesteko gure ordezkariarekin harremanetan jar zaitezke, honako helbide elektroniko honetan: dpd@aena.es. Erreklamazioa aurkezteko eskubidea duzu Datuak Babesteko Espainiako Bulegoan (www.aepd.es).


Ekaitzarekin Aralarrera igotzea "desastrea" izango litzatekeela adierazi du Ehunmilakeko antolakuntzak : Goierriko Hitza\nEkaitzarekin Aralarrera igotzea "desastrea" izango litzatekeela adierazi du Ehunmilakeko antolakuntzak\nBeasaingo Anzizar kirodegiko irudia, gaur gauen. Dagoeneko ez da lasterkaririk gelditzen bertan.\n“Aralarrera igotzea desastrea izango litzateke”. Horiek izan dira Mikel Valdivielsok, Ehunmilak lasterketako antolatzaileak gaur goizean adierazi duena. “Erabakia hartzea ez zen erreza izan baina eguraldiaren profesinalek esandakoari entzun eta prebisioa oso txarra zenez ehunmilak eta G2hk probak bertan behera uztea erabaki genuen, guztion segurtasuna zen gure lehentasuna”, erantsi du. Erabakia hartu zutenetik, antolakuntzako kideak, boluntarioak eta Gurutze Gorria jo eta su lanean aritu dira, korrikalari guztien segurtasuna bermatze aldera. 3000 bat pertsona (boluntarioak eta lasterkariak) ebakuatu behar izan dituzte, eta Beasaingo kiroldegian pasa dute gaua. Une honetan, Anzizar kiroldegian normaltasuna da nagusi. Pixkana, bertan gaua pasatu dutenak erretiratzen joan baitira eta une honetan, ez da inor gelditzen. Ehunmilakeko antolakuntzak jakinarazi duenez, goizean zehar, atzo hartutako erabakiaren inguruan eta gaua nola pasa duten azaltzeko informazio zabalagoa eskainiko dute.


Defentsa gogorrari esker irabazi zuen MUk etxean - Arrasate - Goiena.eus\nDefentsa gogorrari esker irabazi zuen MUk etxean\nArantzazu Ezkibel Galdos 2010-10-10 14:03\nHasi dira arrasatearrak mailari neurria hartzen. Atzo, Iturripen, irabazi egin zuten; gainera, joko ona eginda. La Salleren aurka 81-61 nagusi ziren Larreategiren mutilak. Hasieratik jaun eta jabe izan ziren etxeko jokalariak. Batez ere, defentsa gogorrari esker aurreratu ziren markagailuan. Lehenengo laurdena amaitu zen 24-13 emaitzarekin.\nLarregi fidatu ziren\nBigarren laurdenean larregi fidatu ziren etxekoak; hori dela-eta La Sallek tartea murriztu zuen: 37-31. "Bigarren laurdenean taldeak behera egin du eta arazoak izan ditugu", azaldu zuen Josu Larreategi entrenatzaileak.\nBigarren zatian, baina, taldeak erritmoa hartu zuen eta arazo barik gailendu ziren. Larreategi pozik zegoen jokalariek egindako lanarekin: "Talde gaztea izanda, jokalariek egiten duten esfortzua nabarmenduko nuke. Esperientziarik ez dute, baina ahal duten guztia egiten dute".


Zarauzko Idazleak - Anjel Lertxundi - Italia, bizitza hizpide\nOregano bila arkupeetan\nItaliako taxi-gidari tristeenak ekarri nau Torinora\nIstorio eta desioak darizkio Po ibaiaren kirriari\nAlpeetatik dator neguko haize hotza, Alpeetatik udako bero sapa\nSalgariren eta Paveseren azken mezuak\nMediterraneoa atzean utzi berri, hegazkina Italiako zeruan sartu da. Nire ezker aldean, Alpe mendiak, gainari gain. Gailur elurtu horietako batek behar du izan Viso mendia, Po ibaiari hasiera ematen dion altzo maldatsua. Ez dago lainorik, argi-argi ikusten dira Val Padana edo Padaniaren iparreko muga egiten duten mendiak eta arrailak. Claudio Magris-ek Danubio liburu gogoangarrian egindako txango erdi literario erdi bidaiaria darabilt gogoan, neuk ere antzeko zerbait egiten saiatu beharko baitut, neure apal laburrean, Po ibaiaren inguruetako hiri, istorio eta desioekin.\nHegazkina jaisten hasi da. Eskuetan neraman liburua gorde dut zorroan. Kezka bakarra dut —kezka deitzerik badago— etxetik irten naizenetik: erreportajeoi eman behar diedan formak eta tonuak arduratzen nau. Bidaia-koaderno baten itxura izango du testuak? Egunkari bat idatziko dut, dietario baten idazketa-modua hartuko dit idatziko dudanak?\nHegazkinetik jaitsi garen hamaika bidaiariak, maleta-garraioan aritzen diren langile bakan batzuk eta zigarroa erre beste zereginik ez duten bi polizia: besterik ez dabil Caselle aireportuan. Bertako zerbitzu-postu eta denda gehienak itxita daude. Kanpoan ere urri dira taxiak. Mugimendu gutxiko aireportua da Caselle, Torino bezalako hiri bati legokiokeena baino askoz ere txikiagoa: kilometro gutxitara dago Milango Malpensa, eta hark betetzen omen ditu torinotarren premia gehienak. Hala diote, behintzat, torinotarrek ez beste guztiek.\nLauzpabost taxi besterik ez kanpoan, eta Italia osoko taxi-gidaririk triste isilena egokitu behar niri. Bi aireportuen arteko konpetentziaz, eguraldiaz, Torinon sartzerakoan errepide ondoan dagoen kanposantu izugarriaz, orain urte dezente kongresu-leku bihurtu zuten Fiat fabrika zaharraz, gogora etorritako guztiari buruz galdetu diot. Baita Berlusconiri buruz ere, inkesten arabera italiarren arteko jardun ohikoenaz. Ez diot, ordea, bi hitz baino gehiago atera. Burutik pasatu zait fortuna tentatzea Italiak Portugaleko futbol-txapelketan egindako joko txarraren barregarrikeria aipatuz, baina ez naiz hain mendeku gaiztoa hartzera ausartu. Hotel aurrera iritsi eta ordainketaren agiria eskatu diot. Marmarka bete dit orritxoa. Alditan, balentria handia eta psikoanalisiak eman ezin dezakeen oreka behar izaten dira Vàttene! (hoa popatik!) esateko gogoa bridatzeko.\nHiru egunez ostatu eta bulego izango dudan hoteleko gela txikian bide-fardelak utzi eta gero, ez mapa eta ez norabide, lehen espediziotxoa egitera irten naiz. Giro dago paseorako, eguzkiaren malda beherak ordu arteko errea arindu baitio beroari. Idazle-izen goratsuak dituzten kalez osatutako auzo batean dago hotela, Porta Nuova tren-geltoki nagusitik hamar bat minutura. Harlauzez estalitako zoru batena bezalakoa baita Torino hiriaren geometria beti bera, lasai ibil daiteke bertako kaleetan galtzeko beldurrik gabe eta itzulerako zenbat bide geratzen den kalkulatuz.\nTorino desberdindu beharko banu eta bakandu ezagutzen ditudan gainerako hirietatik, ia amaierarik gabeko arkupeak (hogeita bi kilometro) eta oregano-usaina (pizzek eraman ohi duten espezie nagusia) nabarmenduko nituzke hiriaren ezaugarritzat. Geltoki inguruko arkupeetan usaintzen ari naizen oregano-usain bera sentituko zuten Pavesek, Primo eta Carlo Levik, Leone eta Natalia Ginzburg senar-emazteek, Calvinok eta Vittorinik ere Einaudi argitaletxera bidean, edo arkupeotako terrazaren batean...\nObretan eta hesiz inguratuta dago geltoki aurreko plaza handia. Ipurdiz gora daude hiriaren zentroko hainbat kale nagusi ere. Horixe da azkeneko aldiz hemen egon nintzenetik ateratzen ari naizen alde nabarmenena. Ez dago, ordea, lanen zergatia argituko duen iragarkirik. Terraza batean eseri naiz. Garagardoa atera didan zerbitzariak argitu dit niretzat misterioa eta haientzat endredoa besterik ez dena: metroa egiten ari dira 2008an jokatuko diren Neguko Olinpiadetarako, Torinotik oso kilometro gutxira baitaude Alpeak eta Italiako eski-gune nagusiak. Metroak, hiriko trafikoa arintzeaz gainera, ia eski-pistetan utziko omen du jendea. Hiriarentzat inportantea izango dela iradoki diot. Vederemo come si metteno le cose (ikusiko dugu nola datozen kontuak) erantzun dit zerbitzariak eszeptizismo-puntu batez.\nAlpeetatik jaisten den udako haize beroak eragindako sapak, bat-batean badator behintzat, pertsonarik zuhurrena erotzerainoko dilatazioa eragin omen dezake neguko haize hotzak uzkurtutako burmuinetan. Hala dio, behinik behin, Torinoko jendeak, kaleetan ikusten diren zoro, buru-ments eta begirada galduko pertsonen ugaritasuna zuritzeko seguru asko. Horregatik eraiki omen zituzten etxadi arkupedunak, Alpeetako haize bero eta hotzen eraginetik babesteko.\nHaizeak eragina ala ez, Torinok altua du suizidio-tasa. 1911n, bero sapa handia egiten zuen uda aurreko egun erre batez, Emilio Salgarik bere buruaz beste egin zuen Torino inguratzen duten muinoetan hain ugariak diren landetxetako batean. Zorrez lepo eta emaztea minbiziaz hil berri, azken-mezu izugarri bezain ozpina utzi zien bere abentura-liburuekin diruz lepo egindako editoreei:\n«Zuei, nire larrutik aberastu zaretenoi, ni eta nire familia erdi miseria batean edo are egoera latzagoan eduki gaituzuenoi, gauza bakarra eskatzen dizuet: eman dizkizuedan irabazi ugarien ordainetan, ordain itzazue nire hiletaren gastuak. Nire luma puskatuz agurtzen zaituztet».\nSandokanen arerio malaysiarren eskuetan deskribatu zituen aizto zorrotz beldurgarri haietako bat sartu zuen sabelean. Odolustuta hil zen. Piraten abentura gogoangarrienak idatzi zituen gizon hura ez zen sekula Po inguruetatik urrutiratu. «Ikusi ditudan benetako pirata bakarrak editoreak dira», aitortu zion behin kazetari bati.\nSalgarik bere buruaz beste egin eta berrogei bat urte geroago, «suizidioak hilketa herabetiak dira» idatzi zuen Cesare Pavesek Bizitza lanbide izeneko bere egunerokoan. 1950eko abuztuaren hamazazpia zen. Hurrengo egunean, abuztuaren hemezortzian, «aski da adore apur bat». Eta pixka bat aurrerago, literatur zaleen artean nahiko ezagunak diren hitzekin amaitu zuen Pavesek egunerokoa:\nAise bilatu dut ostatua, bigarren eskuko liburuen saltokiz beteriko arkupe batzuetan. Orain Hotel Roma da, neoizko argi gorri batek adierazten duenez. Ez du Paveseren garaiko argazkietako zahar itxurarik. Sarrerako alfonbra, harrera-gela, altzari eta gortinak, dena da berria hemen. Argazki pare bat atera ditut. Harrera-gelako gizonak gaizto begiratu dit. Asko izango dira ni bezala hurbiltzen diren jakin-gose morbosoak.\nJiraturik, bigarren eskuko liburuen ikusmiran egon naiz liburu zaharren saltokietako batean. Einaudik argitaratutako Paveseren gutunen bi tomo eta Natalia Ginzburg-en Ritratto d'un amico (Adiskide baten argazkia) erosi dizkiot bouquiniste bati.\nTrattoria txiki bateko ke artean afari-pasa egin eta gero, gau giro ederra egiten zuela baliaturik, grappa bat hartu dut Piazza San Carloko terraza batean. Ez zait entretenimendurik faltatu atzera-aurrera dabilen jendea aztertzen, halen bizitzei buruzko nondik norakoak asmatzen, liburu erosi berrien orri-pasan.\n«Gure hiriak antza handia du, orain konturatzen gara, kaleok hainbeste maite zituen eta orain galdu berri dugun lagunarekin».\nEsaldi horretako hiria, Torino da. Laguna, Cesare Pavese. Paveseren eta Torinoren arteko parekotasun hori azpimarratu duena, Natalia Ginzburg.\nPavese irakurri duenak ezin du Pavesez gogoratu gabe ibili haren antza omen duen hiri honetan.\nIl mestiere di vivere (Bizitza lanbide) irakurri duenari Paveseren isla irudituko zaio arkupe batetik bestera pasatu den kapeladun gizon garai argal hori. Gizonak zigarro bat du ezpain artean. Inork baino hobeto ezagutzen ditu kale eta arkupeok; hala ere, arrotz erdi galdu baten itxura ematen dio darabilen pauso luzeko ibilera urduriak. Laster sartuko da kez beteriko taberna txiki batean. Grappa bat eskatu, eta poema baten zirriborroa saiatzen hasiko da:\nGaurko egunez terrala esnatu zaio ibaiari;\nbelaze eta muinoen artetik hiri ederreraino\nbarreiatu da oroitzapen baten gisa...\nBidaiak eta beroak eguneko nekea areagotu didatenez, goiz erretiratzea erabaki dut. Hotelera bidean, geltokian sartu naiz, bihar Aostara eramango nauen treneko billetea erostera hango makina automatiko batean. Berandu da eta apenas dabil jenderik: lo egiteko bazter erosoren baten bila dabilen eskekoa; azkeneko trena hartzera doazen bidaiari bakan batzuk. Sortu berri den haizeak arrapaladaka egiten du bidea ate nagusitik nasatara. Geltokian dagoen usain trinkoa saretzen ari dela ematen du.\nTxalo-zaparrada eta algara sekulakoak entzun ditut nire atzean. Buru-ments bat da zalapartaka: geltokiko erlojutzarraren abilezia txalotzen ari da, bi orratzek bat egin dutelako hamabi-hamabietan. Mirácolo, mirácolo!\n«Etorriko da Herio, eta zure begiak izango ditu» Paveseren poema famatua burutik kendu ezinik itzuli naiz hotelera. Haize-kirri atsegin bat dator hurbiletik, bere betiereko bidea egiten ari den Po ibaiaren aldetik.\nHoteletik hurbil, plaza izena dotoreegia zaion Piazza di Arturo Graf atseden-leku apala dago, luzea eta triangelu mehe baten antzekoa. Hamar bat lizar haustu, eserleku pare bat, eta haurrentzako tobogan bat. Ez da aparteko ezer, ez dago inor bertan, baina poztu egin nau hotela plaza honetatik hain gertu dagoela konturatzeak. Berdin poztu nintzen orain urte batzuk, Patxi Zubizarreta lagun nuela, plaza berau deskubritu nuenean. Pozaren arrazoia agertzeko, idazle batek sekula egin behar ez omen lukeen konfidentzia xume horietako bat egin nion orduan Patxiri eta egingo diot orain irakurleari: deabruari eskaini dizkiodan nire liburuetako orrialde askoren atzean Arturo Graf dago. Edo, hobeto esateko, Arturo Graf-en Il diavolo liburua (Torino, 1889), deabruak mendebaldeko artean bete duen tokiari buruzko saio sakon irakurterraza.\nElezahar batek dio deabrua Torinoren jabe egin zela Danteri infernura jaisten uztearen truke. Beste elezahar batek, berriz, infernuko ateak Ponte Isabellaren inguruetan behar duela. Hiria ezker-eskuin zeharkatzen duen Corso Danteren segida da Ponte Isabella. Bi elezaharrak lotu, eta istorio berriak sortzeko gogoa dakar ibaiari darion gaueko kirriak.\nEgia da, bai, irudimena eta melankolia eragiten dituzten hiriak direla ederrenak...


Azken eguneratzea: 2017/12/05\nInauterietako mozorro lehiaketa herriko tabernen artean\nInauteriak direla eta, Errenteriako Udalak, Inauterietako batzordearen ekimenez, tabernen arteko mozorro lehiaketa antolatuko du laugarren urtez.\nPasa den urrian egindako herri-galdeketan, datorren inauteria, ofizioek jantziko dutela erabaki zuten herritarrek eta, horixe izango da, lehiaketan parte hartu nahi dutenek ardatz hartu beharko duten gaia.\nParte hartzeko, nahikoa da, udaletxeko erregistroan eskaera egitea urtarrilaren 19a baino lehen. Informazio edo argibideetarako, Kultura azpisailera (943 449634) dei dezakete interesdunek, 8:00etatik 14:00etara.\n- Lokalak atonduta egon beharko du, gutxienez, otsailaren 8an, arratsaldeko 19:00etarako.\n- Bi sari banatuko dira:\n1) Arte ederretan aditu talde batek aukeratuko du taberna irabazlea. Irabazleari, 2019 urteko inauterietan, bere taberna mozorrotzeko materiala erosten lagunduko zaio (700 euro).\n2) Herri bozketa. Bozketa bidez aukeratuko du jendeak bere gustukoena eta irabazleari 2019 urteko inauterietan taberna mozorrotzeko materiala erosten lagunduko zaio (300 euro).\nBotoa webgune honetan bertan eman ahalko dute herritarrek.\nBozketa otsailaren 8an hasiko da eta otsailaren 13an amaituko da.\n- Saridunei telefonoz adieraziko zaie berria.\n- Emaitza Herri Bizia webgunean argitaratuko da eta gainontzeko komunikabideei ere jakinaraziko zaie.


Lurra jadanik ilunak bereganatua zuen, lohorditik iratzarri nintzenean. Joanak eztiki gidatzen zuen eta pausatu ahal izan nintzen lasaiki. Banuen segur beharra: bezperako zeruen altzairu urdin koloreek eta eremu hutsen idor-usainek bildua ninduten, izpiritua bekaizki gatibatzeraino. Begiak zerraturik eraman denboran euri zaparrada hotzak imaginatu nituen eta itsas ertze mugagabeak hiri batetik bestera hedatzen.\nLantzer samurren nahikundeak salbatzen ninduela errepikatzen nuelarik nerener, Joanak abiadura urritu zuen justo-justoa Arguedas idatzirik zeraman bide-seinalearen parean. Behin hola, denbora-pasa, hostokatu nuen entziklopedia mardulean, hiriari buruz irakurria jin zitzaidan gogora. Ospea herriari, inguruz inguru zeuzkan harkaitz biluzietan, aitzinako jendeek aterbe gisa, berentzat edo uztaberrientzat egokitu hartziloetarik zetorkion. Zaraitzuarra osoki bipil zegoen eta 'survival operation' zelakoaren kudeatzeari ekiten zion, nere ordez:\n— Goazeman Ongarrira. Han auhalduko gara biok maitea!\n— Tenorea dugu bai. Zer da Ongarri hori?\n— Ongarri, Argedasko euskaldunen eta euskaldun-nahien biltokia da. Goazen orain, gaua gainean dugu!\nOroitu nintzen XII-XIII. mendeetan galdu zela euskara leku hauetan. Irri gutizia neukan, konturatzean, katea herdoilak irentsiagatik ez zela sekula puskaka hausten: mintzoaren oihartzuna desagertzen zen tokietan gogoa bermatzen zen, nekezia ainitzen erdi-minetan, baina bermatzen zen, memoriaren harrogarri, betidanik euskaradun izan ziren guneetan bezain edo baino sotilago. Memoria? Hitzak kasko-zokoa inarrosi zidan: inkestarako oldarkunde berdina desiratzen nuen. Arrats honetan, itxuraz, Uritzen amnesia ahantziko nuen, zerbait finkotara helezina eta Ongarri biltxokoan zainak lasaituko zitzaizkidalako esperantza neukan.\nJoanak autoa plaza biribil batean aparkatu zuen. Jautsi ginenean, neskak segurtasun atsolutozko musu bat eskaini zidan eta ixtant batez zoriona —ala beldurra?— hedatu zen nigan. Soak alde orotara barreiatzen nituen gero: Argedasko etxe horailak eta karrikak, Bardeetako larrazkeneko edo udaberriko haize ertzoak airarazten zuen errautsaz estaliak bezala ziren, eta azken egunetan nola, sentitzen nuen nihaurek ere, larruaren irekiduretan pausatzen zitzaizkidala basamortuko lur-pikorrak. Ortzean ageri zen, erre gintuen eguzkia sartzen, gorri, sutan, zirkulu perfekto. Gaua zohardi eta urdin-latz zatekeen. Laupabost zikoina xuri-beltz, ahamenka, zirurikan zebiltzan gunearen abandonu sentimendua izarrartean alegeratzeko asmoz. Bide nagusian iragaiten ziren auto zenbaiten herotsak baizik ez zuen ilunabarraren isiltasuna apurtzen.\nKarrikako bake iduripenetik, Ongarri jendetsuan kokatu ginelarik harriturik egon nintzen, eta ez bakarrik gerrian Joanaren esku-ahurra beroki balakari nabaritzen nuelako. Alabaina, zurezko kontuarrean biltzen ziren durduzaz eta kemenez euskaraz edatekoaren manatzen saiatzen zirenak, gizon eta emazteak; haurrak lasterka hara-honaka jautzika ibiltzen ziren, oihu eta kantaka. Zintatik, Potato taldearen reagge airosa entzun zitekeen: «En Vitoria-Gazteiz donde hacen la ley, capital artificial de un pais singular...», barnean zegoen alaitasunari uztartzen. Joanak gauza seriosetara lerratzeko ordua zela jujatu zuen:\n— Zer hartzen duzu?\n— Ardo bat. Hemen Erriberan ohartu naiz, biziki ona zela.\n— Gorria ala beltza?\n— Gorria. Omenalditik edo Kaskanteko Malon de Etxaidetik.\n— Ezagule fina —marmazikatu zuen eta ostatuan zerbitzu-txandan zenari manua luzatu zion.\nHaiduru egon ginen, musikaren hariari josirik elkarri beha. Joanaren begietan dilindatu nuen biharraren esperantza zilarra, sabela amodioaren deiaren labanak larrutzen zidan bitartean. Hasperen bat askatu nuen, eta neskaren besoartera ez erortzeko, Zeldaz kezkatu nintzen: basa baten antzera irauten nuen, larrua lur purruska lehorrez horniturik, herririk herri ninderamaten harremanen zapping erraldoian zinpurtzen. Argi baino argiago agertu zitzaidan orduan, Uritzen memoria osatu ondoan, nere Zeldarenganako lehien zerrenda oinarrietan sendotzekoa nuela. Baina gai bakoitza bere aldian.\nZinikoa bilakatzen nintzen berriro eta nere kezka txilintxau geratu zen, Joanak ardo-godaleta buru-kolpe deigarriz ezpainetarazi zidanean. Hurrupa freskoa irentsi bezain zalu, mundutiar indigena sentitu nintzen, ez nuen ondorioz inoren beharrik. Ongarriko bideo-pantailan Negu Gorriak-en Herrera de la Manchako kontzertuaren erakusten hasi ziren, eta segidan, Gaztelako lautada desolatuen abendu hondarreko hotza hezurretan sartu zitzaidan, defentsa-pertsonalerako eraiki murrailak oro deseginez: «Hemen izango bazinaaa...» errepikatu nuen taula gainean nehon ez zegokeen kantariarekin batera. Joana, jasaten nuen trenputxarraz konturatu zen, dudari arte izpirik gabe erran baitzuen:\n— Hara Kepa! Bardeetako espezialista, Itoiz koordinakundeko partaidea! Presentatzen zaituztet.\nKepa zelakoarengana eraman ninduen Joanak. Aurkezpenak alegeraki egin zituen neskak eta hiruak triki-trauka solasari lotu gintzaion. Kepak omen ontsa ezagutzen zuen Uritz eta bazekien Ospitalean zela momentu honetan: elea arduratzen gintuen ildora plegatu genuen.\nUritz eta Kepa, biak ibiltzen ziren Bardeetan hedatu aztarna prehistoriko eta erromanoen ondotik. Lurralde gazi apaletako loreak eta abereak ikergai zituzten, besteak beste. Kepak aitortu zigun baita ere, militarrek arrestatu artean libro, Uritzen moldean intsumisioari emanik zela. Egunak zenbatuak zituen eta aipatzen zizkigun Iruñeko kartzelan jadanik giltzapetuak ziren bere borroka-kideak.\nKepak ardo-bolada bat gehiago eskatu zuen. Burumuina malgotzen zidan ardoak eta Kepak kontatzen zigunaren limarrik galtzeko xederik ez nuen. Mutikoak bitxi kausitzen zuen Uritzek pairatu istripua, eta urratsa doi-doia eskas zen, atentatua jasan zuela pentsatzera heltzeko, Keparen arabera. Ideia ederra eta xinplea zen.\nBaina nork nahi zuen Uritz bizigabetu? Kepak hipotesia zenbait aitzinatu zituen: armadak?, polizia sekretuak? Nehork ez zuen begi onez ikusten ipar eta hegoaldea hunkitzen zuen intsumisio oldarrak Erribera bere zezan. Iturri ofizialei zegokienez, Erriberan ez zen euskaldunik eta gaineratiko herrialdeetako praktika politiko guziak Erriberan zutabe ez zitezen, sistemak oztopo gaitzak jartzen zituen:\n— Hiltzeraino? —ahozkatu nuen Keparen haria moztuz.\nZergatik ez segurtiaz arrabildu zuen zelako haria orratzaren zilora. Ofizialki Erriberan denak espainolak ziren, edo izpiritu zabaltasun zerbait adierazteko moduan, judu-mauregi-espainol. Euskalduntasunak ez zuen beraz neholako biderik hemen. Keparen hitzak hautematean, gogoratu nintzen Paueko erdi-aroko historia irakasle baten Nafarroari buruzko agerpenetaz: juduak, arabeak eta kastellanoak zituen arbeleratzen, eta umore onean zelarik, mihi motelez, nafartarrei leku izpia zilegitzen zien. Haren iduri zientifikoki ez zen sekula euskaldunik egon Nafarroan. Ideologia baten eramaile izan ez balitz agian, erakasleak XVI. mendeko Joan de Aminduzeren euskarazko olerkia irakatsiko zigun. Baina Historia Ofizialean ideologia zen nagusi, eta hala bereizten gintuzten, bata-bestetik arrozten, eta menderen mendeetan gureak ez ziren hizkuntzetan eraiki behar genituen elkartasunerako zubiak, Ebro gaineko Antso Azkarrarenaren antzekoa, burdina biluzizkoak.\nAhalgea ezabaturik, Joanaren bilairea amultsuki musukatuz, gorri bolada bat gehiago mana —eta ordain— zezan gomendatu nion. Beha geratu zitzaidan:\n— Mozkorra zirate.\n— Justo. Arraila. Horditua. Etendua. Baketua.\n— Ederra zara... —xuxurlatu zidan Joanak, eta neskaren gezurrak maite nituen, Uritzi zer agitu zitzaion ezin zilatuz nindabilan une honetan.\nHiru baso xumeak arradatu zituen anartean kontuar gibeleko gizonak, eta ikusi nuelarik zaraitzuarrak mila pezetako billetea ateratzen zuela, salbatua nintzela kontsideratu nuen. Uritzekin bilatzen zituen aztarna prehistorikoetara bideratua genuen Kepa:\n— Kortesko atalaian bi mila hilkutxa aurkitu ziren eta hemen berean, Kastejon eta arkeologoek Argedasen atzeman zituzten brontzegaraiko lehen akanpamendu galantak. Badakizue Trasimeno italiako Onbriako guduan Hannibal gudaburu punikoak vascones zenbait eraman zituela Caius Flaminius kontsul erromatarraren saldoen suntsitzen laguntzeko? Jesukristo sortu baino lehenagoko 217. urtean pasatu zen bataila hura. Erriberak oso harreman onak zeuzkan Kartagoko botereekilan. Gero, erromatarrak etorri ziren eta Sertoriusen denboran hau guzia ager vasconum deitzen zen. Lurraldeari Muskaria deitzen zioten tokiko biztanleek.\n— Muskaria Tutera zaharra zela uste nuen! —galdetu nion isilezina zen Kepari.\nLeku frangok deitura hori zeukala ihardetsi zidan, eta orduan pentsatzekoa zela herrialdea ere horrela izendatzea iraganaldi urrun batean. Erantsi zuen:\n— Egia da erromatarren menpean Tudela villae soila zela, eta ondoko urtesailetan Erriberako hiri nagusia bihurtu zen. Afalduko gara ezta?\nKeparen orainaldira tipustapasean erortzea bitxi suertatu zitzaidan. Ardoaren dirdirak liluraturik, Erriberan lehenago zebiltzen armadak bata bestearen ondotik ibiltzen asmatu nituen: puniko larru-beltzak, erromatar urgulutsuak, Amrus lbn Yussufen Tudela hiriaren garaitzailearenak, gaiteroak iragarle, Gaztelako erregearenak Nafarroa zitzifrikatu zutelarik, Blokus Kontinentalaren segurtatzeko Napoleonen frantses armadak eta, azkenik, Mola generalaren gizon odoltsuak. Gerla beti gerla, eta gaurko gerilla bukagabea: Nafarroa, eta orozbat Euskal Herria, betidanik bere nortasunaren zaintzeko gudukatu beharrean izan zen.\nNi ere orainaldiratu nintzen emeki-emeki, eta baliatuz Joana, alaitasun keinu handiak marraztuz jende talde batekin elestan ari zela, Kepari eskatu nion:\n— Aireko bat zartatu dea, Erriberan, apirilaren 4 hartan?\n— Ez dut ezer jakin. Ez dakit nola esplika Uritzen istripua!\n— Ez nauzu asko laguntzen.\n— Ahal dudana dagit. Afaltzera! Migak apailatu dizkigute!\nErakusten nuen ezjakinkeriak nahasi zuen Kepa. Joana, tarrapataka jin zitzaidan zehaztapen zenbaitekin, Keparen lasaigarri. Neskaren arabera, Bardeetara artzainak eta ardiak trumilka zetozenean gisala, bizimolde xuhur baten eredua osatu zuten eta ohizko nomadei eskumenean zeuzkaten apurrekin afariak kozinatzea laket zitzaien. Ogi-mamia xehekaturik, txorizoa, margarina, pantzeta, oliba olioa, tipula, baratxurua eta gatza biribilkatzen zituzten zartagin batean. Mahats molkoak bihikatzen ziren ekia txabolan sartzen zela, ardilanak bukaturik, ase ederren egiteko lehiarekin. Joana, artzain ADN katearen eramailea bera, ezin ebakia zen gaiari zegokiola. Ausartu nintzaion:\n— Eta ona da?\n— Bai noski. Gaurregun migak supermerkatuetan eros ditzakezu. Argedasko Floristan harategikoek aurradelaturik. Biziki onak dituzu. Zure artzain-nostalgiak katestatzen zaituelarik, hozkailua ideki eta «Migas Floristan - Tipo Bardeneras - Calentar y Servir». Adiskideak adiskidetzen dira migekin, ardo ezti batekin bezala.\nMahai luzean jarri ginen. Ongarri biltxokoko sukaldetik zartain handi batean, ketan, dir-dir, miga horailak ekarri zizkiguten, sutondoan txistorrak erretzen ari zirela. Usainak hartu orduko, gosea nabaritu nuen eta ingurukoen maneran hasi nintzen atseginez jaten. Gozoa zen. Bortitza zen. Lurralde minbera eta ainitzetan zauritu honen parekoa ahosabaian.\nBiltoki hertsi tepoan herotsa goihenean zegoela, sukaldetik bere amaren gibeletik, hiruzpalau urteko neskato ttipi, bixi, sotil eta bihurri bat kantan hurbiltzen miretsi nuen. Ile beltx laburrek aurpegi biribila alaitzen zuten. Begiak ere ikatzaren idurikoak zituen. Nere sahetsean beldurrik gabe ttottotu zen. Ezpainak bihurdikatuz galdatu zidan:\n— Nor zaraa?\n— Amaia ni... Eta zu?\nEsku xeheak arropa urdinaren pleguan biribilkatzen zituen. Irriz karkazailka ari zen oihuka «Hau Amaia da! Hau Amaia da!». Neskatoko beltzaranaz maitemintzen ari nintzen arraro zitzaidan arren handiekin erdaraz eta umeekin euskaraz solastatzea. Euforia uholdeak zeharkatu ninduen. Ardoaren eraginez agian! Bardeetako gauetan eta Uxuen gurutzatu Zuriñe Nafarroako erreginaz oroitu nintzen. Haurra altzoan jarri zitzaidan eta lurrik gabeko erreginaren historioaren kontatzeari ekin nion:\n— Duela bost mende, Peñaflor gazteluan bakardadez erotu zen Zuriñe printzesa. Mosen Pierres Peraltako kondestableak han zerratu zuen, infidel izan zitzaiolako. Gaixo Zuriñe.\nZuriñe gaurkoak ez zituen nere agerpenak segitu, eta bereari balitz bezala, kanta baten entzunaraztea proposatu zidan. Boz ahulez, ostatuko harrabotsean altxatu zen Euskal Herri osoko ikastoletan ibiltzen ziren haur guziek ikasten zuten lehen abestia:\nPinto, Pinto gure txakurra da,\nPinto bere izena du\nTxuri-beltza da ta ez du ausikitzen\nBegi bat ixten du jostatu nahi badu...\nTxaloka lehertu nintzaion. Matelan pott bat pausatu nion. Jota zaharra eskainiko bailuen, eskuttoak gerrian plantatu zituen, lan ontsa egina irudikatuz. Gero, airoski amarengana joan zen eta honek etxeratzeko tenorea gertu zegoela ulertarazi zion. Ama-alabak Ongarriko zaratatik desagertu ziren.\nJoanaren ondora abiatu nintzen. Trenpu gaitzean zegoen, migaz ase ondoan. Belarrira erran nion:\n— Goazen Tuterara.\n— Zertara? Ez gara ongi hemen?\n— Baiki, baina amodio-minez niagozu.\n— Mozkorra zara. Eta Zelda?\n— Gerokoak gero. Arren, neska, goazeman.\nZaraitzuarrak, egin nuen bezalaxe funtsean, ardo hondarra azken ttanttaraino hurrupatu zuen eta bere lagunak, Kepa barne, oparoki agurtu zituen. Zur eta lur nindagoen, nere borondateak ez baitzuen inoiz horrelako ondorio presaturik erdietsi. Zoriona zena nitan hedatzen, Erribera hotzikaratuan nola?


'Ostegun kontalariak' lehiaketan izena eman daiteke gaurtik - Debagoiena - Goiena.eus\n'Ostegun kontalariak' lehiaketan izena eman daiteke gaurtik\nMaider Arregi 2014-10-03 08:00\n'Ostegun Kontalariak' kartela.\nDebagoieneko gazteei kontakizunak jende aurrean plazaratzeko gonbidapena egiteko asmoz sortu da Ostegun Kontalariak lehiaketa Aretxabaletako Udalaren eta Artemanen eskutik. Debagoienean jaio, bizi edo lan egiten duen edonork har dezake parte, banaka zein lagunduta. Ekimenaren helburua da kontatzaile grina dutenei bidea ematea eta udazken-neguko ostegunetan Aretxabaletako tabernetan herritarrei zuzendutako eskaintza kulturala sustatzea.\nKontakizunak mota askotakoak izan daitezke (bakarrizketak, ipuinak, txisteak, magia ikuskizunak… eta horien artean lekua dute beldurrezkoek, barregurazkoek, erotikoek…), baina erabilitako hizkuntzak euskara izan behar du eta parte-hartzaileek gehienez 40 urte izango dute. Izena ematen dutenen artean aukeraketa bat egingo da proposamenaren txukuntasuna, originaltasuna eta diziplina kontuan hartuta. Hala, jasotako proposamenetatik lauk izango dute kontakizuna jende aurrean plazaratu eta lehiaketan parte hartzeko aukera. Emanaldiaren iraupena 30-40 minutu artekoa izango da. Irabazleak 150 euroko saria jasoko du.\nIrabazlea publikoak aukeratuko du. Ikusleek emanaldien ostean bakarrik eman ahal izango dute bozka tabernan bertan kokatutako postontzian.\nInteresatuek urriaren 20a aurretik egin beharko dute izenematea gazteria@aretxabaleta.net helbidera idatziz edo 943 08 10 01 telefonora deituz. Lagungarria izango da prestatuta daukan kontakizunaren gaineko proposamena aurkeztea.


Baratzera • ZUZEU\nBerria egunkariko kazetari Enekoiz Esnaolak, herenegun “Balizko errotak… (Abertzaletasun berriak)” mahai-ingurua gidatu ondotik, bertatik jasotakoari buruzko sarreratxo bat egini du “Lerro batzuk” blogean, “Baratza” lerroburu duena:\nEHUko Udako Ikastaroetan “XXI. mendeko abertzaletasunaz” zikloan “Balizko errotak… (Abertzaletasun berriak)” mahai inguruan Zelai Nikolas, Unai Apaolaza eta Gaizka Aranguren aritu dira ttor-ttor (Zuzeu.eus-en, laburpen zabala), eta Alain Gagnon Quebeceko politologoaren teoria atera da bukaera aldera.\nGagnonek dio burujabetza prozesu batek hiru printzipio borobildu behar dituela: printzipio demokratikoa (herritarren erabaki librea, eskubidearen ezagutza), bideragarritasun printzipioa (aniztasuna, kohesio soziala, ongizatea edota gutxiengoen eskubideak errespetatuz, eredu politikoa: autonomismoa, federalismoa edo konfederalismoa, estatu independentea) eta eraginkortasun printzipioa (nazioartearen aitortza).\nEuskal Herria oraindik aurreneko fasean dagoela ikusi da mahai inguruan, ez dela bigarrengora jauzi egiteko proiekturik. Bideragarritasun printzipioaren fasera pasatzeko ikuspuntu eta ertz desberdinak azaldu dira, baina zoru komun bat bistaratu izan ahal da: inoiz euskal estatuari buruzko erreferenduma egiteko, garatu “kultura demokratikoa” eta erabakitzeko eskubidea (Zelai Nikolas), independentismoa zabaltzeko “konfrontazioa” landu eta “abertzaletasunaren balio tradizionaletatik [hizkuntza, kultura, historia] unibertsaletara ere jo [justizia, askatasuna…]” (Unai Apaolaza), eta “hitzen eta kontzeptuen estilo liburua” adostu (Gaizka Aranguren; izan ere, adibidez, “zilegi al da Jaurlaritzak Basque Country erabiltzea EAE promozionatzeko?”).\nBateragarriak dira. Baratzera, beraz.\nBestalde, Gara egunkarian, “Independentismoaren dilema: non sortu gatazka baikorra” izenburupean jaso du Maider Iantzi kazetariak mahai-inguruan esandakoa:\n“Nikolas, Apaolaza eta Aranguren, abertzaletasunaz hiru ikuspuntu. «Zergatik bukatu kartzelan?», galdetu zuen lehenak. «Gauzak ondo, hala amaituko dugu», bigarrenak. «Kalean ere kartzelan gaudelako», azkenak”.\n«Oso arraroa iruditzen zait ETAren jarduna amaitu zenetik Euskal Herrian ekimen zibil ez bortitz indartsu bat piztu ez izana»\nKRONIKA OSOA HEMEN\nabertzaletasuna, EHU, jakin, udako ikastaroa, XXI. mendea, zuzeu\nImanol Galfarsoro: "Estatugintzan, edozein arrasto arkaikok hondamendia dakar"


Salmenta baldintzak | Masajes Vitoria\nAtendemos siempre con cita previa, que puede reservar por:\nAldez aurreko hitzorduarekin erantzungo dugu beti, urrengo moduen bidez:\nTelefonoz: (+34) 658 188 551\nHitzordu bat aldatzeko, mesedez, jar zaitez harremanetan 24 ordu lehenago. Epe horretatik kanpo ezeztatzen edo aldatzen bada, zerbitzua baliogabetu egingo da. Hitzordua gehienez, 3 hilabetez atzeratu ahal izango da.\nHitzordura ez agertu ezgero, edo aldez aurretik abisatu gabe 15 minutu baino gehiagoko atzerapenarekin iritsita, hitzordua baliogabetu ahal izango da.\nGutxieneko adina 18 urtekoa da. Adingabekoek ere gure zerbitzuak jaso ditzakete, guraso edo legezko tutore bat bertan badago.\nMesedez, jakinarazi zure osasun-egoera, eta zerbitzuan eragina izan dezaketen alergia edo lesioak, erreserba egiten duzunean.\nZerbitzu bereziak ditugu haurdun dauden emakumeentzat. Mesedez, informa gaitzazu zure egoeraz, eta utz iezaguzu aholkatzen une berezi honetan gehien komeni diren teknikei buruz.\nHaurdunaldiko hamabi astetik aurrera masajea jaso daiteke, haurdunaldi arriskutsua ez bada. Zalantzarik izanez gero, medikuari galdetu.\nHitzorduz, astelehenetik igandera eta jaiegunetan 10: 30etik 20: 30era.


2030erako %70 birziklatzea du helburu Foru Aldundiak, plan berriarekin - Debagoiena - Goiena.eus\nEneko Azurmendi 2018-12-14 12:21\nGipuzkoako Hiri Hondakinak Kudeatzeko Plan Orokorra aurkeztu berri du Gipuzkoako Foru Aldundiak 2019tik 2030era artekoa, eta orain, Batzar Nagusietara bidaliko dute, foru arau gisa tramitatu dezaten.\nProiektu horren helburuetako bat da 2030erako birziklapenean %70 lortzea, "Europako helburua baino bost puntu gehiago", Aldundiaren esanetan. "Prebentzioa eta ekonomia zirkularra sustatuko ditu, zabortegirik gabeko hondakinen kudeaketa eredua lortuz", azaldu du.\nBatzar Nagusietako Ingurumen batzordeko EAJko bozeramaile Xabier Ezeizabarrenak azaldu du legealdi honetan hondakinen kudeaketa bere osotasunean itxiko dela. "Hiri Hondakinak Kudeatzeko Plan Orokor berriak jasangarritasuna du oinarri, hondakinen bidez lortutako baliabideak ahalik eta gehien aprobetxatuz, eta lehentasuna, birziklapenarekin eta balioestearekin batera, hezkuntzari eta prebentzioari emanez", dio.\nGaineratu du plan berriak gipuzkoarren interes orokorrari egiten diola mesede, "legealdi hasieran Foru Gobernuak emandako hitza beteaz eta aurreko legealditik jaso genituen arazoei irtenbide emanez".\nEH Bilduk adierazi du plana adostasunik gabe eta gizarte hausturan sakonduz gauzatu duela Diputazioak: "Udalak ez dituzte aintzat hartu, hain zuzen ere, hondakinen kudeaketaren eskuduntza zuzena dutenak". Hori dela eta, partaidetza prozesu serio, homologatu eta egiazkoa diseinatzeko eta martxan jartzeko eskatu dio, "hondakinen bilketa eta tratamenduaren eskumen zuzena duten udalekin elkarlanean eta sakoneko gai guztiak mahaigainean jarriz, eta bide horretan, adostasunak eraikitzeko aukerak sortuz".


Hitzondo - Eraldaketa soziala\nAltsasun konposta eskuragai / Compost para recoger en Altsasu\nOhar honen bidez Sakanako Mankomunitateak Sakanako auzo-konpostagailuetan egiten den konposta herritarren esku dagoela jakinarazi nahi du. Hilabeteetan zehar emandako prozesuaren ondorioz, herritarrek haien etxeetan banatutako materia organikoa kalitateko konposta bihurtu da eta orain eskuratu eta erabili dezakete, horrela materia organikoaren zikloa itxiz. Konposta hartu nahi duena Arbizuko Zabortegira hurbildu beharko da, goizeko 07:00etatik 14:00etara, astelehenetik ostiralera.\nIkasle Abertzaleak: Utzi Sakanako ikasleria bakean!\nSakanako Ikasle Abertzaleak sindikatuak azken boladan, Altsasuko institutuko eta ikastolako ikasle eta gainerako hezkuntza komunitateko kideek jasaten ari diren kontrol poliziala salatu nahi du. Errebaliden mobilizazioetan ikusi zen bezala, non GCak manifestazio eten eta pankarta kendu zien manifestariei, esan bezala, guzti honi astero-astero jasan behar dituzten errepide kontrolak gehitu behar zaizkie. Kontrol hauetan foruzainek busetara sartu eta miaketak egin ohi dituzte.\nErabakitzeko prest gauden jakin nahi du Gure Esku Dagok\nAltsasuko Gure Esku Dagoko lantaldeak bilera ireki bat deitu du bihar, ekainak 9 osteguna. Iortia Kultur Gunean izango da, arratsaldeko 19:30etan. “Erabakitzeko prest?” izango da bileraren gaia, eta pasa den maiatzaren 21ean Lakuntzan egindako proposamenaren inguruan hitz egingo da: 2017an galdeketa bat antolatzeko gogoa eta nahia dagoen eztabaidatuko da, Sakanako beste hainbat herrietan egingo den bezala. Erabakitzeko eskubidearen alde dauden pertsonei dei egin diete bertan parte hartzeko.\nSakanako Dendarien Elkartearen zozketa martxan da\nSakanako Dendarien Elkarteak (Altsasu, Olazti, Etxarri eta Lakuntzako dendek osatua) bere Facebookeko orrialdetik bideo bat ezagutzera eman zuten pasa den astelehenean, Hitzondon ere eskaini genizuena. Bideoak haranarentzako tokiko kontsumo arduratsuaren alde egiten du. 2 egunetan 200 aldiz baino gehiago elkarbanatu da eta 12.000 pertsona baino gehiagok ikusi dute. Sakanako denda desberdinetan grabatutako 30 segundoko bideo horretan haurrak ikus ditzakegu dendari eta bezero gisa, “helduen” lanak egiten. “Sakanan enplegua sortzen” edo “etorkizunaren alde egiten dugu” esaldiekin langabeziarengatik astindutako zonalde honetan autonomo eta micropymes-ek duten garrantziaz kontzientziatu nahi ditu bizilagunak.\nFernando Nebredaren hitzaldia gaur Iortian\nGaur, arratsaldeko 16:30etatik 18:30etara, Fernando Nebredaren hitzaldia izango da Altsasuko Iortia Kultur Gunean, Sakanako Garapen Agentziak, Sakanako Mankomunitateak eta Nafar Gobernuak antolatuako hitzaldi zikloaren barnean. Fernando Nebreda, Garapeneko zuzendaria izendatua izateaz gain, Oarsoaldea garapen agentzia kudeatu duelarik, esperientzia zabala dauka tokiko garapenaren inguruan.\nIndependentziaren onura ekonomikoez hitz egiteko hitzaldia\n250.000€ Plan Estrategikoa eta enplegua bultzatzeko\nErabakitze eskubidea eta kultura, Ibarretxe, Aznarez eta Salazarren eskutik\nUn extrabajador de Sunsundegui nueva víctima mortal del amianto\n1. orrialdea 65(e)tik


Larunbatean erromeria eguna izango dute Lizartzako herritarrek - Lizartza - Tolosaldeko ataria\nLarunbatean erromeria eguna izango dute Lizartzako herritarrek\nIrati Saizar Artola 2019-05-29 10:37\nGaraiko euskal jantziei hautsak kendu eta erromeri egunean parte hartzeko deia egin dute Lizartzako Otsolar dantza taldeko kideek. Ohitura bilakatu zaie urteko egun batez, erromeriaz gozatzearena, eta horrelaxe egingo dute, larunbatean.\nEgunari hasiera dantza emanaldi batekin emango diote. 12:00etan hasiko da, eta herriko Otsolar dantza taldeko kideez gain, Oinkarikoek eta Udaberrikoek hartuko dute parte. Horren ostean, 13:00ak aldera, herritar guztiei zuzendutako plaza dantzak egingo dituzte.\nFestarekin jarraitzeko, herri bazkaria egingo dute 14:30ean. Txartelak salgai daude herriko tabernan eta dendan, osteguna bitarte. Ondoren, kantatzeko aukera izango da herriko musikarien eskutik. Arratsaldean, 18:00ak inguruan, erromeria izango da Gari eta Iñakirekin, eta sagardo eta pintxo dastaketarekin amaituko dute eguna.


Gabriel Arestiren ibilbidea gogoratuko dute 'Euskal Harria' poema liburuaren 50. urteurrenaren harira | El Diario Vasco\nCulturasGabriel Arestiren ibilbidea gogoratuko dute 'Euskal Harria' poema liburuaren 50. urteurrenaren harira\nGabriel Arestiren ibilbidea gogoratuko dute 'Euskal Harria' poema liburuaren 50. urteurrenaren harira\nEkimenaren aurkezpena, Bilbon\nUrriaren 11n idazle eta euskaltzain bilbotarra ondo ezagutu zuen jendea bilduko da Bilboko Plaza Barrian, eta musika kontzertuak ere egingo dituzte udazkenean zehar\nJueves, 28 septiembre 2017, 13:33\nUdazken honetan, batetik eta Gabriel Aresti Elkartearekin batera,'Gabriel Arestiren Euskal Harriak 50 urte' jardunaldia antolatuko dute Euskaltzaindiak eta Bilboko Udalak elkarlanean, urriaren 11n eta Akademiaren egoitza nagusian. Bestetik, Astelehen Buruzuria kontzertu akustikoen zikloa abiatuko da, lehenengoko emanaldia urriaren 9an izango duena. Ekimen bien helburu nagusia da Bizkaiko hiriburuan euskal kultura sustatzea.\nLehen ekintzak Gabriel Aresti poeta du ardatz. Arestiren Euskal Harria poemarioak 50 urte betetzen dituen honetan, urriaren 11n idazle eta euskaltzain bilbotarra ondo ezagutu zuen jendea bilduko da Bilboko Plaza Barrian. Tartean, Xabier Kintana, Bernardo Atxaga, Arantxa Urretabizkaia, Oskorri taldeko kideak -sei pieza joko dituzte- edo Jon Kortazar.\nHorrezaz gain, Andoni Egañak eta Mikel Martinezek ere parte hartuko dute jardunaldian. Bertsolariak Arestik ahozko tradizioaren eta modernitatearen arteko zubia eraikitzen egindako ahaleginak aletuko ditu, eta Mikel Martinez aktoreak idazleak Hernanin emandako hitzaldi ospetsuaren dramatizazioa egingo du.\nAstelehenetarako plan berriak\n'Astelehen Buruzuria' egitasmoa urriaren 9an izango da lehen aldiz, eta Aitor Gorosabel eta Xabi Bastidaren (Su Ta Gar) txanda izango da; urriaren 16an bigarrena, La Basu eta Maisharekin; urriaren 23an Anariren txanda izango da, eta urriaren 30ean Inun zornotzarrarena.\nAzaroan, berriz, Gorka Urbizuk joko du (6an), eta zikloa hilabete bereko 13an amaituko da, Niko Etxartek eskainiko duen kontzertuarekin. Kontzertu guztiak 20:00etan hasiko dira, eta sarrerak 18:30etik aurrera egongo dira salgai 5 euroan, egun berean eta Euskaltzaindiaren egoitzan bertan, agortu arte.\nEgitasmo berriaren helburuak Andres Urrutia euskaltzainak azalduta, honakoak dira: "Euskal musika hauspotu nahi dugu, euskaraz jarduten duten musikariei beste plaza bat eskainiz, zuzenean jo dezaten".\nPosteguillo rinde homenaje a los escritores malditos y a las autoras olvidadas Baratzezaleentzako agenda argitaratu dute Errekondok eta Olariagak


Arte eszenikoen agenda ederra, Errenterian | Nontzeberri\nHasiera/ESZENA/Arte eszenikoen agenda ederra, Errenterian\nHil honetan makina bat proposamen eszenikorekin gozatzeko abagunea izango da Errenterian. Bihar bertan, hilak 5, lehen hitzordua izango da Marie de Jongh konpainiak egingo duen Ikimilikiliklik antzezlanarekin.\nMarie de Jongh konpainiako mundu eder eta magikoan murgiltzen den ikuskizun berria da Ikimilikiliklik antzezlana. Jokin Oregik eta Ana Meabek proposamen horren bidez gai bat tratatu nahi izan dute: beldurrak. Izan ere, “gure proiektuaren lehen protagonista sorginei sekulako beldurra zien baina, denborarekin, sorgin bihurtu den neskato/emakume bat da. Eta bigarren protagonista, berriz, hitza da. Marie de Jonghen ibilbidean ez dugu hitzik erabili. Betiere mutu jardun dugu. Oraingo honetan, ordea, istorioak hala eskatzen duelako, edo hobe esanda, kontatzeko modurik egokiena hitza erabiliz izango dela jakinik, hura baliatzea deliberatu dugu”.\nLana honetan datza: Ekhi, umetan, hamaika arrazoirengatik beldurtzen zen, baina baziren bi gauza guztien gainetik beldur izugarria eragiten ziotenak: norbait babesgabe dagoela ikusteak eta Sorginek, mendi tontor bateko etxola zaharkitu batean bizi ziren emakume bakarti eta maltzurrek. Ekhi, maite zuen armiarmatxoa salbatzeagatik, beldur ugari gainditzen joan zen. Hala kontatzen digu Ekhik berak, urteek aurrera egin ahala sorgin bihurtu den emakume edadetuak.\nHala, Ikimilikiliklik ikuskizunaren bidez publiko txiki eta helduarekin beldurraren inguruko hausnarketa bat egitea proposatu nahi dute taldekideok, tartean, Ana Meabe, Aiora Sedano, Juana Palacios, Leire Omeñaca eta Maitane Sarralde.\nHurren asteetako proposamenak honakoak dituzue: hilaren 12an, estreinaldi bat hartuko du Niessen Kulturguneak, 19:00etan. Aido Project dantza konpainiak En picado ikuskizuna eskainiko du; martxoaren 21ean, Mari Luz Estebanen Andrezaharraren manifestua liburuko poemak oholtzaratuko ditu Metrokoadroka taldeak; martxoaren 27an, Benetan Be konpainia bizkaitarrak Porno versus Afrodita euskarazko lana eramango du; eta 28an, Las XL taldeak Degenérate mucho pieza egingo du.


Las personas que consumen Agua Mineral Natural para ingesta beben más agua\nHome | Agua Mineral Natural | Ur Mineral Naturala edaten duten personek txorrotatik edaten dutenak baino ur gehiago edaten omen dute.\nUr Mineral Naturalaren garrantzia hidratazio egokia izateko garaian.\n“Ur Mineral Naturala edaten duten personek txorrotatik edaten dutenak baino ur gehiago edaten omen dute.” Artikulurako izenburu aproposa izateaz gainera Altzolako iturburuan ondorioztatu dugun baieztapena da hau.\nBiak ere, hidratazio egokiaren eta Ur Mineral Naturalaren benetako garrantzia aldarrikatzeko helburuarekin.\nIkus dezagun hau irakurritakoan, persona burutsu orori bururatu ahal zaizkion bi galdera.\nBi galdera, biak ere Ur Mineral Naturala eta hidratazio egokiari buruzkoak\nA) Aurrena, uren ezberdintasuna finkatzeari buruzkoa:\nUr Mineral Naturala eta txorrotakoa guztiz ezberdinak al dira?\nB) Eta bigarren galdera “Hidratazio Egokia” deritzonari buruzkoa, hortaz:\nZer da hidratazio egokia izatea eta zure gorputza modu egokian hidratatzea?\nPersonen esperientzian oinarritu eratzuna\nGure aukerak baliatuta eta personen esperientzian oinarrituta galdera hauei erantzungo diegu.\nPersona hauek, beste askoren artean, Altzolako iturburua bisitatu dute azken 5 urteotan. Uraren Kulturaren inguruan oinarrizko ezagutza helarazi zaie, Altzolan begibistakoa dena. Urak ezberdintzeko beren erizpide propioa lortzeko informazioa erraztu diegu, bai eta Altzolako Ura beren autoetan eraman ere.\nBisitariaren harreraren sailetik behin eta berriz gure gomendioa bat bakarra izan da:\n“Egin ezazue froga mesedez. Bakoitzak ahal duen modura, saia dadila Altzolako Bainuetxeko Mediku-Errezeta Historikoaren zehaztapenak jarraitzen.“\nAzken 5 urteotan bisitatu gaituzten 1.000 persona ingururen artetik ekarpena jaso dugu eta jasotzen jarraitzen dugu, gutxi gora-behera %7-ko portzentaian. Errezetaren esanak gutxienez 3 egunez jarraitu dituzten 50 personen artetik, %86-ak ziurtasunez dio ezberdintasuna somatzen duela.\nElikaduran Ur Mineral Naturala kontsumitzen duten personen ekarpenak\nAipagarria da Altzolako Bainuetxeko Mediku-Errezeta Historikoak zehazten duen tratamendua burutu duten personek, bakoitzak bere erara burututa ere, hurrengo ondorioak eman digute jakitera:\nBeren iritzia eman duten 50 personen artetik, hurrengoa ondorioztatzen da:\nPersonen %86-ak, 43 pertsonek alegia:\nZehazpenak jarraituz 3 egunez jardun ostean, beraien gernuak kolore argiagoa erakusten du.\nFroga egiten 5 egunez jardun ostean, sentsazio onuragarriak dituzte, hobeto sentitzen dira.\nPertsonen %72-ak, 36 zehazki, astea baino gehiago iraun dutenak froga egiten:\nFroga egiten 10 egunez jardun ostean, txorrotako ura eta Ur Mineral Naturalaren arteko ezberdintasuna nabarmen antzematen dute ahoan. Dastamena berreskuratzen ari ziren.\nOrohar, guztiak azaltzen digute frogan zehar ohikoa zutena baino ur gehiago edan dutela. Batzuek diote gainera, Ur Mineral Naturala edateari ekin diotenetik buruko mina alde batera utzi dutela.\nIzatez, hidratazio gabeziaren aurreneko zergatien artean gernuaren kolorea eta buruko minak dira nabarmenenak.\nUr Mineral Naturalak hidratazio egokian garrantzi haundia du.\nAltzolako iturburuan ondorengoa ondorioztatzen dugu:\nLehendabiziko galderi so, uren arteko ezberdintasunari buruz egiten duenari alegia, Ur Mineral Naturala konsumitzen duten personak ezberdintasuna erabatekoa dela jabetu dira.\nNahiz espainiar estatuan Uraren Kultura Frantzian nahiz Txinan bezalako babesa izan ez duen, Ur Mineral Naturala kontsumitzen dutenek elikagai puru honen onurak antzematen dituzte.\nUr Mineral Naturala edaten duten personek txorrotatik edaten dutenak baino ur gehiago edaten omen dute. Azken aipamen honek ondorioztatzera garamatza hurrengoa:\nTxorrotako ura kimikoki tratatua izan da Kloroa (Cl) bezalako gai kimikoekin. Gai kimiko hauen eragina, besteak beste, gure zentzunen gaitasuna ezabatzea dakar, zaporea esaterako. Honen eraginez, urak ezberdintzeko gure gaitasuna galbidera dijoa. Hau arazo larria litzateke, gure gorputzeko aldagai oro bateratu eta aztertzen duen organoagatik ez balitz, garuna, alegia.\nBaliteke garunak, gure gorputzaren hidratazioari dagokionean txorrotako uraren bidez neurri batera arte ureztatzea baimentzea. Baliteke, gure garunak, kloroak gorputzen duen eragina antzematea, eta organismorako kaltegarria bilakatzen den neurritan, hau ekiditzea. Akaso, ez ote du gaitasunik gure garunak txorrotako ura ekiditze aldera beste hidratazio iturri batzuk bilatzeko? Esaterako, fruitu, barazki ea-etan.\nPentsatu duzu sekula?\nHonek argituko luke Ur Mineral Naturala kontsumitzen duten personek ur gehiago zer dela eta edaten duten. Nork bere organismoa hidratazio osasungarriagoaz hornitzeko modua da hau, bai eta egokiagoaz. Batez ere, organismoa kaltetzen duten gai kimikoak ekiditzen direlako. Berez purua den elikagaia kontsumitzen dute. Eta bestetik, gorputza mineralez hornitzeko modurik eraginkorrena Ur Mineral Naturala edatea delako.\nEta gogoan izan dezagun %70-a ura garela. Zein Ur izan erabaki ahal izatea gure gizarteak duen luxu benetakoa da.\nAltzolako iturburuan garrantzitsua dela uste dugu persona oro oinarrizko ezagutzaren jabe izan dadin, gutxienik ur ezberdinen inguruan. Gure ustetan, persona orok du Ur Mineral Naturala eta txorrotako ura guztiz ezberdinak direla ezagutzeko eskubidea.\nEzagutza eta esperientzia berezko erizpidea izatera garamatza eta hau beharrezkoa da personak erabakitzeko ahalmena izan dezagun.\nManttale-ko gazte korrikalariak etorkizun oparoa izateko Ur Mineral Naturala eskutan\nEdaten dugun Uraren kalitateak eragin zuzena du gure bizi kalitatean. Ura bizia da eta gure…


LinkedIn taldeak salmenten arrakasta lortzeko Martech Zone\n22ko otsailaren 2014a, larunbata Igandea, urtarrila 15, 2017 Douglas Karr\nLinkedIn aspaldidanik negozio iturri sendoa da negozio merkaturatzaileentzat eta salmenta sailentzat, beraien prospektuak eta bezeroak aurkitzeko eta haiekin harremanetan jartzeko. Gainera, zure edukien estrategietan sartzeko plataforma bikaina da. Gure aholkua aspaldidanik izan da salmentako eta marketineko profesionalak ikusleak bertan egon daitezen ... ikusle hori maiz aurki daiteke LinkedIn Taldeak.\nLinkedIn taldeek industria bereko edo antzeko interesak dituzten profesionalei lekua eskaintzen diete edukia partekatzeko, erantzunak aurkitzeko, lanak argitaratzeko eta ikusteko, negozio harremanak egiteko eta industriako aditu gisa finkatzeko. Bat egiteko taldeak aurki ditzakezu zure hasierako orriaren goialdeko bilaketa-funtzioa erabiliz edo gustuko dituzun taldeen iradokizunak ikusita. Gai edo industria jakin batera bideratutako talde berri bat sor dezakezu.\nInfografia honek LinkedIn Taldeak zure arma sekretu bihur daitezke salmentak arrakasta izateko!\nTags: b2benpresaz negoziolinkedinlinkedin taldeak\n24 otsailak 2014, 5:11\nBidalketa bikaina Doug, [infografia] bikaina osatu duzu. Begiratzen ari naizen arlo bat egoera atala da. Non kokatzen da zehazki?\nBlog bikainak estekatuta daudenek eginkizun garrantzitsua betetzen dute kontsumitzaileekin harremana eta talde-eztabaidak alderdi desberdinetan.\nZurekin ados egotea..eramailak sortzea garrantzitsua da negozio garapenerako zuzendari ororentzat erakunde bat garatzeko eta estekatutakoek beren negozio asko lortzen lagunduko diegu, haiekin komunikatuko diren eta negozio produktuak sustatuko dituzten profesional desberdinak lor ditzakegu.


Lea-Artibai eta Mutrikuko HitzaMutriku Archives - Page 2 of 425 - Lea-Artibai eta Mutrikuko Hitza | Page 2\nAuto batek 71 urteko emakumezko bat harrapatu du Mutrikun\nAuto batek oinez zihoan 71 urteko emakumezko bat harrapatu zuen atzo, 11:30ak aldera, Mutrikun. Emakumezkoa Donostiako Ospitalera eraman zuten.Istripua Mutrikuko herrigunera ailegatu aurretik gertatu zen, Jarri Toki parean. Autoa iraulita geratu zen, e......Read More\nIstripua 11:30ak aldera gertatu dela jakitera eman du Ertzaintzak. Dirudienez, auto batek oinez zihoan 71 urteko emakumezko bat harrapatu du. “Oinezkoa izan da zauritua, eta Donostiako Ospitalera eraman dute. Oraindik ez dakigu larri dagoen edo ez”,...\n« Aurrekoa 1 2 3 4 … 425 Hurrengoa »


Google Page Creator, web-orriak sortzeko | Consumer\nGoogle Page Creator, web-orriak sortzeko\nGooglek tresna errazenetako bat sortu du edonork bere web orria sor dezan\nEgilea: Darío Pescador Albiach 2006-ko apirilak 3\nPrograma askok web orriak esfortzurik gabe eta kodearekin borrokatu beharrik gabe sortzea agintzen dute. Gehienek erdibana baino ez dute betetzen hitza. Oro har, emaitza onak lortzeko, denbora pixka bat eman behar da HTML ikasten, web gune osoa oinarritzen den hizkuntza.\nGooglen zerbait haratago joan dira. Web-orriak editatzeko aplikazio erraz bat sortu dute, hasiberriei zuzendua, baina ez da instalatu behar. Google Page Creator web-aplikazio bat da. Programa eta orriak Interneteko zerbitzari batean daude, eta konektatutako edozein ordenagailutatik sar daiteke bertara, sistema eragilea edozein dela ere, nahiz eta nabigatzaile guztiekin funtzionatzen ez duen; sortzaileek Firefox eta Internet Explorer erabiltzea gomendatzen dute, eta, gainera, beren orrian ziurtatzen dute programak ez duela onartzen Mac OS X sistema eragileko Safari nabigatzailea.\nGoogle Page Creator Googleren estrategiaren parte da: doako aplikazioak eskaintzen ditu, publizitatea duten webguneek sostengatuak. GMail , Googleren web-postak 2 Gigabytetik gorako postontzia eskaintzen du, eta erraz erabiltzen da. Googlek ere erosi du duela gutxi Writely , dokumentuak web orri baten bidez biltegiratu, editatu eta formateatzeko aukera ematen duen online testu-prozesadorea. Prestatzen ari dira ordainketa elektronikoko sistema bat eta disko gogor birtual bat.\nAplikazio horiek, gaur egun, banda zabaleko konexioen ugaritzeari eta Ajaxi esker dira posible. Teknologia horiei esker, aldaketak azkarragoak dira orrialde batean. Ajax-ekin, erabiltzaileak PCan lan egiten duela dirudi, ez urruneko web orri batean.\nGoogle Page Creator-en sartzeko, Google barruan erabiltzaile-kontu bat eduki behar da aurretik. Eskaera handia dagoelako itxaron zerrenda dago, baina egun gutxi barru alta jaso eta lehen orria sortzen has daiteke. Prozesu guztia bideratuta dago, eta txantiloiak erabiltzen ditu errazagoa izan dadin. Erabiltzaileak eskura dituen diseinuetakoren bat aukera dezake edo, nahi badu, norberarena sortu.\nLaguntzaile batekin web-orriak sortzeko ideia ez da berria, baina oraingoan Google Page Creatorrek Ajax modu estentsiboan erabiltzen du, web orri bat sortzeko lana azkarragoa eta erabiltzailearentzat atseginagoa izan dadin. Interfazea ‘Wysiwyg’ da, hau da, orria zuzenean editatzen da behin betiko itxurarekin.\nLehenbizi, egitura bat eta diseinu-txantiloi bat hautatu behar dira.\nTxantiloi erabakiarekin, ezkerrean agertzen diren botoiekin letra-mota, kolorea, tamaina eta testuaren lerrokatzea hauta daitezke. Irudi-botoiarekin irudi-fitxategiak PCtik bertatik bidal daitezke eta orrian txertatu, edo webean irudiak bilatu eta jatorrizko helbidetik txertatu. Berriz ere, Ajax-ekin egindako programazioari esker, irudia orriaren edozein lekutan jar daiteke, eta tamaina aldatu, saguarekin arrastatuz eta askatuz.\nAzkarrenek zuzenean edita dezakete sortutako orrien HTML kodea. Horri esker, kode-zati txikiak txerta daitezke, adibidez, bideo bat edo flash animazio bat jartzeko, baina kasu batzuetan ez dirudi onartzen direnik, agian segurtasun-arrazoiengatik.\nPraktikoagoa da bloggerra erabiltzea?\nGoogle Page Creator-en erabiltzaileek 100 megabyteko espazioa jasotzen dute beren edukietarako, eta ‘usuario.googlepages.com’ orrirako helbidea. Sistemak kritikak jaso ditu, batez ere sofistikazio faltari dagokionez. Aditu batzuen esanetan, sortutako kodea sinpleegia da, beste batzuk akastuna.\nBestalde, aplikazioak orrialde estatikoak soilik sortzeko aukera ematen du; blogak, adibidez, orri dinamikoak dira, eta edukiak automatikoki eguneratzeko sistema bat dute. Adituen arabera, orrialde dinamikoak sortu behar izanez gero, hobe da erabiltzea Blogaria blogak sortzeko tresna bat da, eta, bide batez, Googlerena ere bada.\nBaina gogorrenak dira Google Page Creatorren kritikak segurtasunaren atalean: Googlek, besterik adierazi ezean, erabiltzailearen izenarekin (http://nombredelusuario.googlepages.com) sortu berri den orria aipatzen du, eta hori bat dator posta elektronikoko kontuarekin Gmail-en (nombredelusuario@gmail.com). Hala, zure orriaren helbidea ezagutzen duen edonork (edo Googlen bertan ezagutzen duenak) nahi ez dituzun mezu elektronikoak ('spam') bidal diezazkizuke.\nNahi ez diren mezuak ez botatzeko irtenbidea? Erraza. Nahikoa da Google Page Creatorren 'lehentasunak' ('settings') aukerara joatea eta orria agertzea nahi den izena aldatzea.\ngoogle-eu kreator page-eu página-eu sortu\nBidaiatzeko behar dituzun 8 aplikazio


Mercedesen Gasteizko fabrikak bertan behera utziko du ekoizpena abenduko azken bi asteetan\nUrtarrilaren 3ra arte\nPublikatuta: 2021/12/09 16:38 (UTC+1) Azken eguneratzea: 2021/12/09 16:38 (UTC+1)\nEgun horietan, abenduaren 17tik aurrera, "piezak pilatuko ditu"; aurreikuspena da ekoizpenari urtarrilaren 3an berriro ekitea.\nMercedesek abenduaren 17an eten egingo du ekoizpena. EITBren bideo batetik hartutako argazkia.\nMercedesen Gasteizko fabrikak bertan behera utziko du ekoizpena abenduko azken bi asteetan; asmoa da egun horietan "piezak pilatzea", eta aurreikuspena da ekoizpenari urtarrilaren 3an berriro ekitea.\nSindikatuen iturriek azaldu dutenez, ostegun honetan egindako ekoizpen-bileran, Zuzendaritzak adierazi du pieza batzuen horniduran gabeziak daudela; hortaz, adostu dute aurtengo azken laneguna abenduaren 17an izatea (ostirala da). Ordura arte, normaltasunez egingo dute lan.\nHori dela eta, egun horretatik aurrera, enpresak eten egingo du ekoizpena. Adostuta zegoen jada abenduko larunbatetan ez zela ekoizpenik izango, Enplegu Erregulazioko Espedienteagatik, eta orain, aldiz, urtea amaitu arteko lanegun guztietan gauza bera egitea erabaki dute; hau da, abenduaren 20an, 21ean, 22an, 23an, 27an, 28an, 29an eta 30ean.\nAurreikuspena da ekoizpena urtarrilaren 3an berriro hastea, baina, "gaur gaurkoz, hori ez dago bermatuta"; izan ere, erdieroaleen horniduran zalantzak daude oraindik, aipatutako iturriek esan dutenez.\nMercedes Euskadiko fabrikarik handiena da, eta 5.000 langileri ematen die enplegu zuzena.


Youtubeskolak tailerra Derion egingo da asteburuan | Azkue Fundazioaren Egunkaria\nDurangon eta Basaurin burutu ondoren, asteburu honetan, igandean hain justu, Youtubeskolak tailerra Derioko Kultur Birikan egingo da. Ekimena Azkue Fundazioak eta Bizkaiko Foru Aldundiak ondu dute, eta Deriotik igaro ostean, Zallan eta Amorebieta-Etxanon egingo dira, asteburu berean, hain zuzen, urriaren 26 eta 27an.\nIkastaroak zortzi orduko jardunaldi bakarrean egiten dira. Lantegia behin amaituta, parte-hartzaileek bideo bat diseinatzeko, garatzeko eta argitaratzeko behar diren gaitasun teknikoak eskuratuko dituzte. Hartara, jardunaldi berean prozesu tekniko osoa barneratzen dute.\nYoutubeskolak proiektuaren baitan, halaber, Youtube bidezko lehiaketa bat abiatuko da, euskaraz. Euskal Herriko 13 eta 16 urte bitarteko gazteek parte hartu ahalko dute lehiaketan.\nHorretarako, parte-hartzaileek gai zehatz baten inguruko bideo bat egingo dute, zeina objektu eta esaldi batekin osatuko den; esaterako, objektua, egurrezko koilara bat eta esaldia, “aurrerapen teknologikoak izugarriak dira!”.\nBideoen gehienezko iraupena minutu bat eta erdikoa izango da, eta partehartzaileek haien Youtube kanaletan argitaratu beharko dituzte, gero lehiaketara aurkezteko.\nBideoak aurkezteko epea urriaren 28tik azaroaren 24ra bitarte izango da. Izen-ematea youtubeskolak.eus webgunearen bitartez egingo da. Bertan, inskripzio-fitxa bat izango da, eta partehartzaileek bideoaren esteka bidali beharko dute datu pertsonalekin batera. Nahi beste lan aurkez daitezke, bakarka edo taldean.\nAurkeztutako bideoak Azkue Fundazioaren lantaldeak aztertuko ditu. Ez dira onartuko eduki iraingarriak biltzen dituzten lanak: giza eskubideen urraketa, bortizkeria, irainak, arrazakeria, sexismoa edota errespetu faltak. Hortaz, behin izen-ematea burututa, partehartzaileek antolatzaileen onespena jaso beharko dute partaidetza baieztatzeko.\nYoutubeskolak tailerrak Zallan eta Amorebieta-Etxanon egingo dira asteburuan


Hemen zaude: Hasiera / Berriak / Bizikleta eskolan\nLehen Hezkuntzako 5. eta 6. mailetako eta DBHko 1. eta 2. mailetako ikasleei zuzendua dago. Edukiak talde bakoitzari egokitzen zaizkio, haien gaitasunen arabera.\nGuztira, 6 ordu irauten du, 3 saiotan banatuta. Programa 3 unitate didaktikotan antolatu da. Unitate didaktiko horiek 3 ikaskuntza maila desberdin eta mailakatu dira, eta aukera dago aurretik trebakuntza fase bat egiteko.\nHemen irakur dezakezu Diario de Navarrak 2022/05/20an argitaratutako albistea.


Idazleak - Iñaki Mendiguren - Laginak - Haltzak badu bihotzik\nIñaki Mendiguren > Laginak\n1990 Haltzak badu bihotzik | Elkar\nIrailaren lehen egunak ziren. Tabernan geunden koadrila osoa, jendartean bultzaka, zaratotsez inguratuak, ke artean hizketan, ezer esan gabe, atzetik norbaitek, esku batez begiak estali eta besteaz gerritik helduta, bazterrera eraman ninduenean. Itzultzean, mutu geratu nintzen txundituta. Nola espero zintzakedan? Zer egin? Muturreko bat eman ala bakean uzteko erregutu? Hain bat-batean gogoratu nuen iraganaldi guztia ahaztu? Etorkizunera bakarrik begiratu? Ongi eskarmentatua, mesfidantzaz betea, ezin nion esperantzari leiho berririk ireki. Zu, ordea -iniziatibaren jabe-, jokoa eskutik irabazteko egoeran zeunden eta, nik erreakzionatzerako, lapurtua zenidan irribarrea zeure alaitasun eranskorraz. Hizketa inkoherentea hasi genuen. Lagunek ardo-zirkuituari jarraitu zioten. Eta zu berehala joan zinen harira. Bi hilabete luze haietan, aldaketa handia omen zen zuregan gertatu. Sentimenduen ur nahasiak baretu eta gardendu ahala, argiago ikusi omen zenuen zeure izaera beraietan, borroka alferrak baztertu eta sentitzen zenuena onartu eta asumitzea erabakiz. Zentzugabea zela, esan zenidan, elkar hondatzen jarraitzea, barkatzeko zure lehenagoko kontraesan guztiak; ez zela beste maltzurkeria bat eta fidatzeko mesedez; nahi banuen, neurriak hartu eta probak jarri, baina ez ukatzeko aukera berri bat erregutu zenidan behin eta berriz.\n-Ezagutu zintudanean -esan zenidan- ilusio handiak egin nituen gure adiskidetasunaz. Baina laster hasi nintzen pentsatzen ez nintzela bakarra izango zure besartean, belarri gehiagok ere entzungo zituztela zure hitz goxoak ... eta ezin nuen bat gehiago izatea jasan, esklusibitatea eskatzen nuen. Horregatik jo nuen neska harengana, zu zigortzeko edo probokatzeko edo ahazteko... Agian, batzuetan gorrotatu egin izan zaitut ezin nuelako neure burua zuregandik askatu, baina ez dut lortu zu indiferentzian ahaztea.\nAstiro-astiro mintzatu zinen, hitz bakoitza hausnartuz bezala. Ordubetez-edo hitz egin genuen. Hasierako erreparoak gorabehera, ustekabeko jolas hartan murgiltzea ez zen zaila izan bihotz-eri honentzat; laster ahaztu nituen iraganak oro zure besartean aurkitzeko perspektibaren aurrean. Gau hartan ez zinen berandu arte libre izango, baina ni zain izango nintzaizun, are irrika biziagoz itxarongo nizun, lehortearen ondorengo euri freskoari bezala. Eta denbora galduaren bila abiatu ginen.\nGiltzak atariko landare artean utzi nizkizun. Neure baitan kabitu ezinik, zoriontasunez gainezka oheratu nintzen. Gau-mahaiko argia pizturik, ez berehala, baina loak hartu ninduen, jakinik...\nEta noizbait, sarrerako atearen hots urruna; eta laster, nire ondoan ohe barrura irristatzen sumatu zintudan, bihotz-Iapur hori! Esnatu gabe, amets bat bezala, inoiz zimeldu behar ez zuena birloratu asmoz, elkar besarkatu genuen, oroitzapen zaharrak betirako uxatu asmoz. Guztiz esnatu nintzen orduan, beste mundu batera baina.\nLarrugorritan, lizun, biluztasunaren lotsa zinen. Gelako lanpara itzalita, kanpotikoaz, argi-itzal goxoa genuen inguruko giro erdi iluna. Laztan, zirri ikarati eta iheskorretara ausartu nintzaizun. Zurrun eta gogor, erruki eta barkazio eske bezala, begiratu zenidan mantso. Sukaldetik whiskyarekin itzultzean, ohe gainean etzanda, aurpegia burkoan sarturik, zotinka aurkitu zintudan. Nire afektu-sentimenduak mugagabe hazi ziren orduan. Maindireaz estali eta munduko samurtasun guztiaz estutu zintudan. Zerk eragiten zizkizun malko haiek? Leize-zulo ezezagunaren aurreko beldurrak ala zorion-susmoak? Nik urtebetez irrikan amesturiko laztanak eta muxuak oparitu zenizkidan.\nZigarro bat piztu genuen eta, ohean eserita, ahotik zerigun keaz hasi ginen jolasten. Bana genituen, baina biok edalontzi beretik edan genuen lotsa galtzearren edo intimitate bila. Irribarre eta algara artean, pixka bat baizik ez zen hondarrean, hartu eta dena aurpegiratu nizunean likorea. Une berean, zuk zirkinik egin aurretik, muxuka irentsi zintudan, gainera isuritakoa xurgatuz.\nNeure kontra gogor baina eztiki estutuz, sekretuak, isilpeko kontu politak xuxurlatu nizkizun, ordura arte beti gordeak izan nituenak. Oi, urrutiko ene adiskide mina, memento haien ametsezko zoragarritasuna berbizi ahal izango bagenu gaur!\nGorputza omen amodioaren ibilgailua. Eta bion gorputzak gurutzaturik, gau-itzala genuela lagun, paradisu galduak -bilatzea merezi duten bakarrak- aurkitu genituen elkarrengan. Leun, zure gorputz beltzarana ikaraz, izter guriak eder, amets-bideetan galdu ginen. Ezpain likitsak, esku trebeak, atseginetan jakintsuak. Nik zurekin eta zuk nirekin bat egin eta gorputzak elkarri emanez, bata besteaz jabetu eta haragiaren atsegina dastatu genuen plazer-gurariak ase arte. Mintzatu ere egin ginen, hitz asko ez, baina garrantzizkoak. Eta noizbait loak hartu gintuen biok, egunsentiaren lehen argiak zazpigarren zeruko izarrak itzaltzean.\nUrte hark ez zuen uztail-abuztu eguzkitsurik izan niretzat, baina, oi, zer-nolako iraila! Oharkabean izan bazen ere -edo auskalo, izango zen lotura inkontzienteren bat agian-, urtebete lehenago zu eta zure lagun haren zain egondako aintzira-bazterrean elkartzekotan geratu ginen biharamun arratsaldean. Zu, lehenago iritsia, aski urrutitik ikusi zintudan; ahultzen hasia zen eguzki-argiaren kontrara, zure irudia distiratzen zen; zure gorputz gaztearen edertasun betea, zure muskuluen malgutasun eta freskura azpimarratzen zituzten arrats behereko errainuek, eguzki-izpi ahulek. Mugimendu guztiak jarraitzen nizkizun adi-adi, bortizki taupaka bihotza. Une batez, zerbait -masustak?- biltzeari ekin zenion, eta zoritxarrez, urrundu niregandik; distantzian galdua, beste nolabait irabazi nuen, ordea: sasitza ilunaren aurrean, are nabarmenagoa zen zure gorputz biluziaren argitasuna, paregabea goi-fruituak hartzearren hain lirain luzatzen ziren gorputz-adarren xarma.\nNeure oin-hotsak bakarrik entzuten nituen zuregana hurbildu ahala. Ordurako etzana zinen belarretan, ortziari begira, izterrak zabalik, benetan kilikagarri; ezpainak erdi irekiak, zerbaiten esperoan bezala. Irakiten nuen odola. Loak hartua zenirudien; baina zein ametsek pizten zuen zure gorputza? Eta zerk zintuen armatzen hala? Plazer-ikara sentitu nuen zure dardoaren beldurrez eta antsiaz.\nEmeki-emeki, nondik jakin gabe, neure barnean akorde batzuk entzuten hasi nintzen. Apal hasieran, oso apal, baina garbi. Brahms zen. Gero, eguzkia moteldu ahala, ozenkiago, gero eta biziago, neure burmuinetan lekutu nuen musika hura, eta handik izate osora hedatuz, zeharo inguratu eta bildu ninduen, hura nitaz jabetu eta ni hartan murgildu banintz bezala. Senetik aterata, musika hura dantzatzen nuen airean zorabiaturik. Crescendo hartan, arnasestuka nintzen oharkabean. Pozik galduko nintzatekeen orduan zure leizeetan amildua, pozik zure besartean itoko, pozik zure gainean, atsegina dastatuz, betirako hegaz joan eta haizearekin bat egingo, pozik zure berotasunean urtu eta lurrunduko. Eta bigarrenez, ametsak egia bilakatu ziren.


Auzitegi Gorenak San Marko Mankomunitatearen 2014ko aurrekontuak baliogabetu ditu eta arrazoia eman die Hernaniko, Astigarragako, Lezoko, Pasaiako eta Usurbilgo udalei - Noticias - Usurbil\nAuzitegi Gorenak San Marko Mankomunitatearen 2014ko aurrekontuak baliogabetu ditu eta arrazoia eman die Hernaniko, Astigarragako, Lezoko, Pasaiako eta Usurbilgo udalei\nMankomunitatearen irizpideek nabarmen kaltetzen zituzten gehien eta hoberen birziklatzen zuten herriak. Auzitegi Gorenaren epaiak irizpide horiek baliogabetu ditu.\n“Albiste ona jaso dugu epaitegieetatik. Izan ere, Espainiako Auzitegi Gorenak aintzat hartu du Hernani, Pasaia, Lezo, Astigarraga eta Usurbilgo udalok San Marko Mankomunitateko 2014ko aurrekontuen aurka egindako helegitea, eta, ondorioz, baliogabetu egin ditu orduko aurrekontuak”, adierazi du Hernaniko alkate Luis Intxauspek, Hernaniko, Usurbilgo eta Oiartzungo hautetsiek gaur San Marko Mankomunitateak Donostian duen egoitzan egin duten agerraldian.\nOiartzungo Udalak ere errekurtso bat jarrita dauka Mankomunitatearen 2014ko aurrekontuen aurka. Beste bost udalen errekurtsoak jarraitutako bide bera jarraitzen ari da. Orain Auzitegi Gorenaren esku dago eta Oiartzungo ordezkariek espero dute, auzia bera izanda, epaia ere norabide berekoa izatea.\n2014an, Hernanin, Astigarragan, Pasaian, Oiartzunen, Lezon eta Usurbilen hondakinen bilketa selektiboaren sistema ezarrita zeukaten. Horren ondorioz, udalerriek bere gain hartua zuten hondakinen bilketa. San Marko Mankomunitatearen bilketa zerbitzua, beraz, ez zuten erabiltzen udalerri horiek, eta, hala ere, Mankomunitateak urtero-urtero kobratzen zien zerbitzu horrengatik.\nMankomunitatearen tasak ezartzeko irizpideak, beraz, ez ziren egoera berrira egokitu eta atez ateko sistema ezarrita zeukaten udalerriak bi aldiz ordaintzen ari ziren bilketarengatik. “Udalerriek mankomunitateari ordaindu beharreko zenbatekoa herri bakoitzaren biztanleen araberakoa zen, eta ez, ordea, bidezkoa den bezala, mankomunitateak herri bakoitzari eskaintzen zien zerbitzuen arabera”, azaldu du Eneritz Arbelaitz Oiartzungo zinegotziak.\n“Irizpide horiek erabilita, atez ateko sistema geneukan udalok, gure hondakinak biltzeak eragiten zituen gastuez gain, beste udalen (garai hartan Donostia, Urnieta, Errenteria eta Lasarte-Oria) bilketa gastuak ere gure gain hartzera behartu gintuzten, gure tarifa nabarmen zamatuz, kaltetuz. Hala, Hernaniko herritarrek zegokiena baino 114.000 euro gehiago ordaindu behar izan zituzten; Pasaiak 93.000 euro gehiago; Oiartzunek 60.000 euro gehiago; Lezok 35.000 euro gehiago, Astigarragak 30.000 euro gehiago; eta Usurbilek 3.000 euro gehiago”, gogorarazi du Arbelaitzek.\nSanmarko Mankomunitatearen irizpide hori bidegabea zela eta hondakinen kudeaketa ona zigortzen ari zela iritzita, bost udal horiek, batetik, eta Oiartzungo Udalak, bere aldetik, Mankomunitatearen 2014ko aurrekontuak errekurritu zituzten. “Gure herria eta herritarren mesedetan, orduko udal agintariek aurrekontu horiek errekurritzea erabaki zuten, eta erabakia hiru urte geroago etorri bada ere, pozteko modukoa da”, esan du Xabier Arregi Usurbilgo alkateak.\n2014ko aurrekontuak ez ezik, 2015ekoak, 2016koak eta 2017koak ere errekurrituta daude arrazoi berarengatik. Atez ateko bilketa sistema duten udalerriek ez dute Mankomunitatearen bilketa zerbitzua erabiltzen eta, hala ere, urtez urte ordaintzen ari dira.\n“Ikusi beharko dugu epaia nola exekutatzen diren”\n“Orain ikusi beharko dugu epai hau nola exekutatzen den, mankomunitateak nola kitatzen dituen udalekin dituen zorrak. Gainera, 2015, 2016 eta 2017ko aurrekontuak ere errekurrituta daude, eta ikusteke dago nola eragiten duen epai honek auzibide horietan”, esan du Usurbilgo alkateak.\n“Edozein kasu, aurrera begira jarri nahi dugu, eta publikoki adierazi nahi dugu gure prestutasuna 2018ko aurrekontuei begira adostasunak lortzeko. Tarifak kalkulatzeko irizpideak berraztertzeko exijitzen diegu”, erantsi du.\nEpaiaren exekuzioa adosteko eta 2018ko aurrekontuetan irizpideak aldatzeko eskatzeko, gaur bertan eskatu dute Mankomunitatearen zuzendaritzarekin biltzea.\nXabier Arregik esan bezala, “oinarrian dago gakoa: praktika onak saritu nahi ote diren edo ez, hots, gaikako bilketa eta birziklatzea saritu nahi diren edo ez. Eta, zentzu honetan, gaur hemen ordezkatuta gauden udalon jarrera argia da: herritarren praktika onak saritu behar dira, eta txarrak zamatu, eta irizpide horrek gidatu beharko luke San Markoren aurrekontua. Ez baita posible %80ko gaikako bilketa egiten dugun herriok beste herriek bezain beste edo gehiago ordaintzea. Injustua da erabat. Eta baldintza edo irizpide hori, gainera, eskala guztietan ezarri beharko litzateela uste dugu, kudeaketaren ziklo osoan”.\nHemen ikusgai epaia.


Ibilaldiak Euskal Herritik (XCIV): Azpeitia\nProbintziaren erdian kokatuta dago gaurko txangoan protagonista izango dugun udalerria. Hain justu, 1310ko otsailean Fernando IV.aren eskutik sortu zen, zeinak Garmendia de Iraurgui izena eman zion. Urtebetera baina, Salvatierra de Iraurgui deitzea agindu zuen fundatzaileak berak.\nArgazkia: CC BY— amaianos\nGarai oparoak bizi izan zituen herriak XVI eta XVII. mendeetan; burdinolak ugariak ziren sasoi hartan, eta hauek ospea eman zioten herriari. Baina iritsi zen XVIII. mendea, eta Gipuzkoa osoan bezala, matxinadak eman ziren baita Azpeitian ere, ezagunena akaso, 1766koa izanik. Merkataritza liberalizatu zen eta besteen artean, gariaren prezioak behera egin zuen, eta haserrealdiak matxinoak altxarazi zituen; Donostiatik ailegatutako militarrek 70 lagun atxilotu zituzten ondorioz.\nEnparan jauregia, XIV. mendekoa.


Vicente Berrueta - Wikipedia, entziklopedia askea.\nIrun, 1867ko abenduaren 31\n1909ko apirilaren 26a (41 urte)\nVicente Berrueta Iturralde (Irun, 1867ko abenduaren 31 - 1909ko apirilaren 26a) gipuzkoar margolaria izan zen.\nPintura-ikasketak Parisen egin zituen. 1892, 1895, 1897 eta 1906 urteetan ospaturiko Arte Ederretako Nazioarteko Erakusketetan parte hartu zuen. 1905 urtean Irungo Eskulan eta Ofizio eskolako irakasle izendatu zuten. Haren lanik ezagunenak Un matadero de Guipúzcoa, Cocina vasca, Preparando el retorno al campo, La plegaria del marino, Establo, Procesión, Estudio eta Calle de Fuenterrabía dira.\nISNI: 0000 0000 6111 474X\nOrriaren azken aldaketa: 21 maiatza 2018, 19:43.


Anish Kapoor, aro garaikideko artista | Deusto's Littera Media\nHome > Uncategorized\t> Anish Kapoor, aro garaikideko artista\nAnish Kapoor, aro garaikideko artista\nAnish Kapoor Bombay-n jaio zen 1954ko martxoaren 12an. Bere ama judu jatorrikoa zen (kultura androgenokoa), hilabete gutxirekin Bagdad-era immigratu zuena; aita, berriz “Punjab” familiatik zetorren (tradizio matriarkala). 1972an Israelera joan zen bere anaiarekin eta bertan ingeniaria elektrikoa ikasten hasi zen. Baina sei hilabete beranduago, karrera utzi eta artista izango zela erabaki zuen.\n1973an Londresera joan zen artea ikastera, lehenengo Hornsey College of Art–en eta beranduago Chelsea School of Art and Design-en. Bertan bere bizitzan eredu izango zenarekin topo egin zuen, Paul Neagu artistarekin hain zuzen.\nHortik aurrera Londresen bizi izan da eta bertan dauka bere estudioa. Baina Ingalaterran ia bizitza osoa bizi izan arren, ez du bere burua Britainiartzat jotzen; ezta Indiotzat ere. Bere ama eta bere aita jatorri hain ezberdinekoak izanda, bera “munduko biztanlea” dela aitortzen du, izan ere, izan duen arrakastaren eraginez, bizitza osoa egon da leku batetik bestera. Hala ere, bere obretan Indiar kulturan hain garrantzitsua den kolore gorria asko erabiliko du. Honengatik guztiagatik, multikulturalismoa eta justizia sustatzen duen artista dugu Anish Kapoor.\nKapoorrek bere lehenengo bakarkako erakusketa, 1980an egin zuen Pariseko Patrice Alexandran eta bere erreputazioa oso arin zabaldu zen. 1990an Veneziako Bienalean Bretainia Handiko ordezkaria izan zen eta Duemila Saria jaso zuen. Hurrengo urtean, 1991ean, Turner Sari ospetsua ere jaso zuen.\n1999an Kapoor benetako akademiko izendatu zuten eta 2003an Britainiar Inperioko Komandantea hautatu zuten. Urte berdinean (2009), Royal Academy of Arts-en bakarkako erakusketa egin zuen; momentu-arte, bizirik egonda aukera hau izan zuen artista bakarrean bilakatuz. 2011an Frantzian, Arte eta letren ordenako komandantea izendatu zuten eta Japonian ere, Praemium Imperiale-a eman zioten.\nHainbat sari jaso dituen artista hau, arte garaikidearen eredu bilakatu da, izan ere, lan berritzaile eta ezin hobeak egiten ditu, ikusle eta artistak txundituz.\nAnish Kapoorren web orri ofiziala, (http://www.anishkapoor.com/)\nArtishok, arte garaikideko aldizkaria, EUGENIA BERTELE (2011/10/24): (http://www.artishock.cl/2011/10/la-escultura-como-cuerpo-social-dirty-corner-de-anish-kapoor/)\nMuseo Guggenheim Bilbao, Anish Kapoor (2010): (http://www.guggenheim-bilbao.es/microsites/anish_kapoor/index.php?idioma=es)\nWikipedia entziklopedia askea, Anish Kapoor: (http://en.wikipedia.org/wiki/Anish_Kapoor)\n“El Diario de Noah” Nor dago “I Love NY”-en atzean?